Sve što treba da znate o porezu na dodatu vrednost (PDV-u)\nHBL > Porezi > Šta je porez na dodatu vrednost (pdv) i kada se iskazuje\nSvaki obveznik PDV-a ima obavezu za izdavanje računa kada je izvršen promet dobara i usluga sa drugim pravnim licima. Sa druge strane, postoje slučajevi kod kojih ne postoji obaveza izdavanja PDV računa, pa firme koje jesu u sistemu PDV-a tada ne moraju izdati račun u kome će iskazati ovaj porez.\nIzdavanje računa vrši se onog momenta kada se roba dostavlja kupcu, bez obzira da li se isporučuje u poslovnom prostoru dobavljača ili kupca. Račun za pružanje usluga dostavlja se nakon izvršavanja usluge.\nPdv račun kao poslovni dokument\nPDV račun je osnovni i najvažniji dokument svakog obveznika poreza na dodatu vrednost. Ovaj poslovni dokument je bitan zbog obračuna i plaćanja ovog poreza u jednom poreskom periodu, koji može biti mesečni ili tromesečni.\nNa računu se prikazuje obračunati porez na vrednost izvršenog prometa. A u zavisnosti od vrednosti prometa, bilo da je u pitanju prodaja proizvoda ili pružanje usluga, obveznik koji je u sistemu PDV-a može da ostvari pravo na odbitak prethodnog poreza.\nFirma koja je evidentirana u sistemu PDV-a može obračunavati ovaj porez na mesečnom ili tromesečnom nivou. Zbog brojnih zakonskih propisa, ograničenja kao i elektronskih poreskih prijava, najsigurnije je da ove knjigovodstvene usluge za pravno lice obavlja agencija za knjigovodstvene usluge.\nObaveza vođenja pdv računa\nObaveza vođenja PDV evidencija propisana je Pravilnikom o obliku, sadržini i načinu vođenja evidencije o porezu na dodatu vrednost, kojim su definisani oblik, sadržina i način vođenja evidencija.\nOd 01. januara 2018. godine firma koja je evidentirana u sistemu PDV-a je u obavezi da vodi PDV evidenciju. Evidencije su uvedene radi pravilnog obračunavanja i plaćanja poreza na dodatu vrednosti.\nEvidencije se vode na osnovu primljenih i izdatih računa. Ova obaveza obuhvata sledeće:\nfirma u sistemu PDV dužna je da obračuna PDV i vodi poreske evidencije,\nima obavezu da sačinjava preglede obračuna poreza na dodatu vrednost,\nobavezna je da pregled obračuna PDV dostavi zajedno sa svakom poreskom prijavom za ovaj porez.\nPregled obračuna PDV predaje se Poreskoj upravi, zajedno sa poreskom prijavom. U slučaju da za određeni vremenski period pravno lice ne podnese pregled obračuna istovremeno sa poreskom prijavom, smatraće se da poreska prijava nije ni podneta.\nObrazac za pregled obračuna POPDV ima preko šest strana i potrebno je upisati veliki broj podataka u odgovarajuća polja. Preporučujemo da obračun PDV-a, popunjavanje poreske prijave PP PDV, kao i unošenje podataka u obrazac za pregled obračuna obavi proverena knjigovodstvena agencija.\nStatus pdv obveznika\nDa bi pravno lice steklo status PDV obveznika treba da ostvari ukupan promet veći od 8.000.000 dinara u toku prethodnih 12 meseci. Obaveza za PDV počinje sutradan, odnosno sledećeg dana od datuma nastanka obaveze za evidentirnje i plaćanje.\nPored toga, firma može i sama da se opredeli za plaćanje PDV-a, a tada obaveza počinje od datuma za koji se obveznik opredeli.\n1. Kada postoji obaveza za izdavanje pdv računa\nAko je firma u sistemu PDV-a i tokom poslovanja ostvaruje oporeziv promet dužna je da izdaje PDV račun u sledećim situacijama:\nza oporeziv i izvršen promet, u skladu sa Zakonom o PDV,\nza promet dobara i usluga za koji se smatra da nije izvršen (u skladu sa članom 6. Zakona o PDV),\npromet dobara i usluga koji je oslobođen PDV-a sa pravom na odbitak prethodnog poreza (prevozne usluge i ostale usluge povezane sa uvozom i izvozom robe, za promet sa diplomatskim i konzularnim predstavništvima, za promet koji je ostvaren po osnovu donacija i drugi promet u skladu sa Zakonom o PDV iz člana 24.),\npromet pojedinih dobara u skladu sa članom 25. Zakona o PDV.\nPDV računi koji su izdati pre nastanka prometa nisu ispravni. Komanije koje su u sistemu PDV-a ne trebaju izdavati račune sa iskazanim PDV-om pre ostvarenog prometa.\nKada se izdaje avansni račun ovo pravilo ne važi.Firma ima obavezu da izdaje avansni PDV račun kada se radi o avansnom plaćanju. U tom slučaju plaća se naknada ili deo naknade i pre nego što je izvršen promet, pa je firma dužna da izda avans za određen promet dobara i usluga.\n2. Kada ne postoji obaveza za izdavanje pdv računa\nPravna lica nemaju obavezu da izdaju PDV račune u situacijama kada:\nimaju promet sa fizikim licima (osim sa preduzetnicima) koji nisu obveznici PDV-a,\nza promet dobara i usluga za koje je propisano poresko oslobođenje bez prava na odbitak prethodnog poreza,\nizvrše promet bez finansijske naknade,\nizvrše promet dobara ili usluga koji ne podleže PDV-u (promet izvršen u inostranstvu i drugi poslovi koji nisu predmet oporezivanja PDV)\nimaju rešenje Poreske uprave kojim je utvrđena obaveza za plaćanje PDV-a.\n# Izdavanje pdv računa fizičkim licima\nKada firma posluje sa građanima, odnosno fizičkim licima nema obavezu da im izdaje PDV račun. Ovo pravilo ne važi kada recimo DOO posluje preduzetnikom, jer tada ima obavezu da izdaje račun.\nKada pravno lice proda svoje proizvode ili izvrši usluge fizilkim licima onda je dužno da izda obavezno fiskalni račun.\n# Promet bez naknade i promet za koje je propisano poresko oslobođenje\nFirma koja izvrši promet bez naknade – proda proizvode ili izvrši usluge besplatno nema obavezu da izda PDV račun. Ona svakako može da ga izda, ali i ne mora, bez obzira da li je ostvaren promet oporeziv.\nObveznik PDV-a nema obavezu da izdaje PDV račun kada izvrši promet za koji je propisano poresko oslobođenje bez prava na odbitak prethodnog poreza.\n# Firme koje nisu u sistemu pdv-a\nPravna lica koja nisu evidentirana u sistemu PDV-a, odnosno nisu obveznici poreza na dodatu vrednost nemaju obavezu da izdaju račune u kome je iskazan PDV.\nBez obzira da li je primalac računa obveznik PDV-a ili nije, pravno lice koje ne prelazi 8.000.000 dinara za 12 meseci i nije obveznik PDV-a, ne iskazuje ovaj porez u svojim računima.\nPunomoćnik za porez na dodatu vrednost (pdv)\nU određenim slučajvima strane kompanije koje posluju u Republici Srbiji a nemaju predstavništvo, mogu da odrede svog PDV punomoćnika i da se evidentiraju za obavezu plaćanja PDV-a. U ovom slučaju iznos prometa u prethodnih 12 meseci nije ograničavajući faktor, već ovu obavezu imaju sva strana pravna lica koja vrše oporezivi promet u našoj zemlji.\nStrana firma može imati samo jednog poreskog punomoćnika i to može biti fizičko lice, preduzetnik ili pravno lice, odnosno DOO.\nOvlašćeni poreski punomoćnik mora ispuniti uslove:\nmora imati prebivalište u Republici Srbiji,\nmora biti evidentiran PDV obveznik najmanje 12 meseci pre podnošenja zahteva za punomoćnika,\nne sme imati dospele i nenaplaćene obaveze za javne prihode.\nPoreski punomoćnik stranog pravnog lica ne može biti njeno povezano pravno lice, kao ni njena stalna poslovna jedinica.\nU ovom slučaju punomoćnik je obveznik PDV-a i obavlja sve poslove u ime i za račun stranog pravnog lica. Ima obavezu da obračunava PDV i podnosi poreske prijave, da izdaje računa, da plaća PDV i ostalo.\nStrana kompanija ima potrebu za poreskim punomoćnikom u našoj zemlji. Preporuka je da se konsultuju stručni knjigovodstveni i poreski savetnici koji mogu pomoći u vezi ovih računovodstvenih usluga i pružiti podršku pri optimizaciji PDV-a.


Vučić: Pomoć za građane Kosova i Metohije - nezaposlenima 200, deci po 100 evra - Radio Kontakt Plus\n13:55, 26.02.2021Izvor: Tanjug, RTS\nPredsednik Srbije Aleksandar Vučić najavio da će posebnu finansijsku pomoć dobiti svi građani koji žive na Kosovu, i to nezaposleni po 200 evra, dok će svi zaposleni kao i svako dete dobiti po 100 evra.\n"Dogovor je sa Kancelarijom za KiM da posebnu finansijsku pomoć uputimo, ne ljudima koji su prijavljeni, već onima koji žive na KiM, posebno onih 12.000 do 14.000 koji su nezaposleni", rekao je Vučić nakon sastanka sa Srbima sa Kosova i Metohije.\n"Ali, želimo da zamolimo te ljude da nastave da se bore, da čuvaju na svoja i naše, srpsko ognjište na Kosovu i Metohiji", rekao je Vučić.\nOn je tako odgovorio i na pitanje može li se status Kosova rešiti na relaciji Priština, Brisel i Vašington bez Beograda.\n"Videćemo šta će da kažu za Vašingtonski sporazum. Vidim da im se ne sviđa. Jedino što bi želeli je da Srbija prizna Kosovo. Ako misle da je to realno moguće - blago njima. Mi ne mislimo tako", rekao je Vučić.\nSrpski predsednik je ukazao da su se neki čudili i kritikovali kada je rekao "vi radite svoj posao, mi ćemo svoj", te poručio da on nije, za razliku od ranijih vlasti, izašao sa "jakim" saopštenjima kao 2004. kada su izdali narod, kada su se lomili krstovi, spaljivale crkve na Kosovu, a da ništa nije preduzeto.\n"Bolje da pustimo da oni pokazuju nervozu, a mi ćemo da nastavimo da se bavimo jačanjem naše privrede", podvukao je on.\nNovi KBC u Gračanici i nov put od Jarinja do Kosovske Mitrovice\n"Razgovarali smo o projektima, i možemo danas da kažemo šta ćemo da radimo, što će biti simboli uspeha", rekao je Vučić.\nZa magistralni put od Jarinja do Mitrovice rekao je da je reč o nekih 53-54 kilometara.\nRazgovaralo se, dodao je, i o projektima u Kosovskom pomoravlju, poput Štrpca, od osvetljenja u centru grada, fasada, do svih važnijih pitanja.\n"Sve ove vesti za naše ljude su veoma dobre", rekao je Vučić.\n"Tu pupčanu vrpcu sa državom Srbijom niko neće uspeti da preseče", poručio je predsednik Srpske liste.\nTagovi: SrbiKancelarija za KiMAleksandar VučićKosovoPomoć\nPočela izgradnja novih kuća za socijalno ugrožene u Klokotu\nPolomljena stakla na ulaznim vratima škole u Obiliću\nU srpskim sredinama na KiM 23 novoobolelih\nU srpskim sredinama na KiM jedan smrtni slučaj, 17 novoobolelih


Osetno zahlađenje sa kišom stiže u nedelju, hladniji period potrajaće 3 do 4 dana | VojvodinaMeteo\nOsetno zahlađenje sa kišom stiže u nedelju, hladniji period potrajaće 3 do 4 dana\n4. maja 2019, 0:01\nU Vojvodini se danas očekuje promenljivo oblačno i uglavnom suvo vreme, sve do večernjih časova. Tokom večeri i noći ka nedelji očekuje se kiša mestimično, uz ređu pojavu lokalnih pljuskova i grmljavine. U nedelju će preko naših predela preći hladni front, u sklopu ciklonske cirkulacije koja će uticati na vreme u našim krajevima sve do utorka. U nedelju se očekuje izražen pad temperature, pravi zimski, tako da bi jutarnji i raniji prepodnevni časovi mogli biti topliji od sredine dana!\nTemperatura na 1500m u ponedeljak (GFS) – hladna vazdušna masa zahvatiće veći deo Evrope\nDanas se još zadržava promenljivo oblačno i uglavnom suvo vreme uz sunčane periode, i temperature u okvirima proseka za početak maja. Dok će se jutarnje temperature kretati između 8 i 11°C, maksimalne dnevne kretaće se od 20 do 22°C. Duvaće slab i umeren južni i jugoistočni vetar, uveče promenljivog smera i u slabljenju. Kišu i pljuskove treba očekivati tokom večeri.\nJače zahlađenje u nedelju\nU nedelju će već tokom prvog dela dana preko Vojvodini preći hladni front, donoseći pored kiše (koja se očekuje i u noći ka nedelji) osetniji pad temperatura i pojačan severozapadni vetar.\nPrepodnevni časovi u nedelju biće topliji od poslepodneva, pa će maksimalne temperature koje će se kretati između 13 i 15°C biti dostignute u prvom delu dana, dok će najhladniji biti večernji sati uz temperature između 6 i 8°C.\nPadavine u noći ka nedelji (GFS) – američki model vidi kišu na širem području u noći ka nedelji\nPreovladavaće pretežno do potpuno oblačno, tmurno vreme, povremeno sa kišom – češće u prvom delu dana.\nVrlo hladno u ponedeljak i utorak\nZa Đurđevdan, u ponedeljak, kao i narednog dana – biće vrlo hladno za ovo doba godine uz temperature znatno ispod prosečnih vrednosti.\nDok će u ponedeljak preovladavati pretežno do potpuno oblačno vreme, uz mogućnost kratkotrajne kiše mestimično, u utorak treba očekivati promenljivo oblačno vreme uz sunčane periode. Tokom oba dana duvaće umeren severozapadni vetar, tek u utorak uveče u slabljenju.\nMinimalne temperature u ponedeljak kretaće se između 5 i 7°C, a maksimalne dnevne od 10 do 12°C. U utorak bi jutro moglo biti još hladnije, uz minimalne temperature ispod 5°C i moguću pojavu slabog prizemnog mraza (!), dok će danju biti tek malo toplije u odnosu na ponedeljak.\nNiske jutarnje temperature u utorak (ARW) – bilo bi uslova za prizemni mraz na 5cm\nSneg u planinama regiona\nU planinskim predelima iznad 1000mnv u nedelju i ponedeljak padaće susnežica i sneg, a u planinama iznad 1500mnv doći će i do formiranja snežnog pokrivača.\nNiske jutarnje temperature u utorak (ARW)\nTako bi u utorak ujutru snežnog pokrivača bilo i u višim planinskim predelima Srbije, ponegde i više od 5cm, a po optimističnijim proračunima čak i oko 10cm.\nU drugom delu naredne sedmice moguće letnje temperature?!\nOd sredine naredne sedmice treba očekivati novi i osetniji porast temperatura, tako da bi već od četvrtka 9. maja maksimalne temperature bile daleko iznad 20°C, a u petak i naredne subote i preko 25°C.\nIpak, još uvek je rano za detaljisanje o vremenskim prilikama u drugoj polovini naredne sedmice, i o tome ćemo više pisati u nedelju.


Naše nasledstvo - Weleda - Naša priča - Weleda\nNakon više od 90 godina vizija je još uvek savremena\nKompaniju Weleda su 1921. osnovali austrijski filozof i prirodnjak Rudolf Štajner, holandska doktorka Ita Vegman i Oskar Šmidel, hemičar i farmaceut iz Minhena u Nemačkoj. Kompanija i njeni moderni metodi poslovanja i dalje su zasnovani na filozofskoj ideologiji i visokim vrednostima njihove discipline, antropozofiji.\nPogled kroz vreme\nSve je počelo sa bolnicom i farmaceutskom laboratorijom.\nHronologija: Od 1921\nInicijator proizvodnje antropozofskih lekova i kozmetike.\nKompanija bazirana na osnovu antropozofije: "mudrost čoveka"\nAntropozofija je duhovni pogled na svet sa evropskim korenima, koji je danas rasprostranjen po celom svetu. Imenovana je i formulisana od strane osnivača kompanije Weleda Rudolfa Štajnera, koji je termin antropozofija skovao tako da znači ’mudrost čoveka’.\nNasuprot nekim današnjim praksama u akademskim i univerzitetskim krugovima, Štajner je koristio ovaj termin tako da se on odnosi na istraživanje duhovne dimenzije kroz naučno i duhovno iskustvo, i tome je posvetio svoj celokupan rad. Štajnerova antropozofija počinje egzaktnim naučnim mišljenjem sa isto tako egzaktnim istraživačkim metodama, prvobitno ograničenim na materijalni svet, koji se onda, kroz nauku, širi i na duhovni.\nAntropozofija je rasprostranjen istraživački metod sa evropskim korenima koji istražuje duhovnost uz pomoć nauke. Ona nudi načine za bolje razumevanje zakona ljudi i kako se u skladu sa tim treba ponašati, dajući formule i predlažući aktivnosti za različite aspekte života.\nPrevedeno u realnost savremene kompanije\nSvi poslovni procesi kompanije Weleda prožeti su ovi vrednostima –naš biodinamički uzgoj, pravedno ophođenje prema zaposlenima i akcionarima, prema proizvodnim procesima i kozmetičkim i farmaceutskim preparatima. Nastavljamo da se razvijamo u mnogim zemljama uz pomoć posvećenih ljudi koji poštuju naše vrednosti i danas smo svetski vodeći proizvođač holističke, prirodne, organske kozmetike i farmaceutskih preparata za antropozofsku terapiju.\nEveron Balzam za usne\nPrirodna hranljiva zaštita za suve i osetljive usne.\nIris - Dnevno-noćni fluid za lice\nPrirodni hidratant za normalnu i mešovitu kožu, za dnevnu i noćnu negu, savršena podloga za šminku.\nOsvežavajući tuš gel za muškarce\n100% prirodan – 100% vraća energiju. Savršen miris u laganom tuš gelu za muškarce.


Vaterpolisti Partizana ubedljivi u večitom derbiju, za prvi trofej u sezoni protiv Šapca - Sportska centrala\nVaterpolisti Partizana ubedljivi u večitom derbiju, za prvi trofej u sezoni protiv Šapca\n16 dec 2017. 22:23\nVaterpolisti Partizana i Šapca igraće u finalu Kupa Srbije u Bečeju.\nPartizan je bio ubedljiv protiv Crvene zvezde i slavio rezultatom 11:5, a pitanje pobednika rešeno je u trećoj četvrtini koju su crno-beli dobili rezultatom 4:0. Crvena zvezda je poslednju priliku za povratak u meč propustila pri rezultatu 5:3 kada je propustila dve situacije sa igračem više u bazenu.\nDvostruki strelci u Partizanu bili su Lazić, Tomić i Radonjić, po jedan gol postigli su Janković, Andrejević, Manojlović, Aksentijević i Vučinić, a ne treba zaboraviti ni golmana Rističevića koji je imao 9 odbrana. Kod Crvene zvezde Tankosić je postigao 2 gola, a Njegovan, Stojanović i Asanović po 1.\nU drugom polufinalu Šabac je bio bolji od Naisa rezultatom 10:9 i to nakon izvođenja peteraca pošto je u regularnom toku bilo 7:7. Repanović je sa 3 gola bio najefikasniji u pobedničkom timu, dok je kod Naisa Petrović postigao 4 gola.\nFinale je na programu u nedelju od 20.30 časova.\n(Foto: VSS, Ivica Veselinov)


Đorđević: Izvoz od namenske industrije i milijardu evra za 5-6 god\n22.02.2017. 00:42 > 07:55\nDržava je tokom 2016. godine u namensku industriju uložila 46 miliona evra i očekuje se da bi, zahvaljujući tome, izvoz u narednih pet do šest godina mogao da premaši iznos od milijardu evra, izjavio je ministar odbrane Zoran Đorđević.\nU planu Ministarstva odbrane za naredne dve godine, dodao je ministar, jeste opremanje ratnog vazduhoplovstva i protivvazuhoplovne opreme, kao i vojske, novim artiljerisjkim oružjem i oruđem.\nU planu je, kako je naveo, i opremanje 1.500 vojnika najsavremenijom opremom.\nĐorđević, koji je učestvovao na konferenciji "Finansiranje bezbednosti za 21. vek", na panelu pod nazivom "Pametna odbrana: kako da sa malo postignemo više", rekao je da se Ministarstvo odbrane prilagodilo promenama budžeta poslednjih godina.\n"Prošle godine uložili smo 46 miliona dolara u našu namensku (industriju). Uradili smo analizu na koji način se to ulaganje u našu namensku reflektuje na našu ekonomiju. Došli smo do saznanja da veliki potencijal leži u tome da ubuduće nastavimo s tim i da će to biti zamajac za kompletnu sprsku ekonomiju", rekao je Đorđević.\nMinistar je kao primer naveo da je 2012. godine izvoz iznosio 153 miliona dolara, 2016. godine 483 miliona dolara i izrazio očekivanje da će ovu godinu Srbija zaključiti sa izvozom od 510 miliona dolara.\nGovoreći o načinu na koji se obezbeđuju uštede u Ministarstvu odbrane, đrođević je rekao da se sprovode jeftinije i zajedničke nabavke, koje se obavljaju sa drugim institucijama, saopštilo je Ministarstvo odbrane.\nTakve nabavke obezbeđuju povoljniju cenu, a ministar je posebno istakao veću kontrolu i transparentno trošenje budžetskih sredstava.\nKad je reč o mehanizmima kontrole trošenja novca u Ministarstvu odbrane i Vojsci Srbije danas Đorđević je rekao da sa više instanci nadgleda i kontroliše svaka javna nabavka te da su uštede realnost do koje je došlo strogim poštovanjem procedura, ali i podizanjem integriteta.\nOn kaže da su kontrole revizora nedvosmisleno pokazale da se sve radi u skladu sa zakonom.\n"Upravo radi toga, Ministarstvo odbrane uzima se kao primer dobre prakse, a isto je i kad je reč o planiranju", istakao je Đorđević.\nOn je odgovarajući na pitanja budućnosti razvoja projekta "supergaleb g-4" najavio razvoj i drugih sredstava, uz tri kapitalna projekta koji su u planu za ovu godinu.\nOdgovarajući na pitanje šta očekuje od novih strateških dokumenata u sistemu odbrane, koji su u fazi izrade, Đorđević je rekao da se time bavi interresorna komisija na bazi iskazanih potreba sistema odbrane.\nNakon toga sledi čitava procedura, uključujući i javnu raspravu i odluku Vlade, posle koje će dokumenti dobiti svoju konačnu formu.\n"Kao ministar mogu da govorim o tome šta nam je plan za naredne dve godine, a to je opremanje Ratnog vazduhoplovstva i protivvazduhoplovne odbrane, kao i Vojske novim artiljerijskim oružjem i oruđem, uglavnom domaće proizvodnje", rekao je Đorđević.\nTu su "nora", "lazar", "morava", a imamo i nova sredstva koja treba da prođu proceduru u Tehničkom opitnom centru, kazao je on i podsetio na planove o opremanju 1500 vojnika, koji će imati najsavremeniju opremu za brzo reagovanje.\nDrugi panel današnje konferencije bio je fokusiran na rizične i neefikasne nabavke u sektoru bezbednosti i posledice koje takve nabavke imaju na funkcionisanje bezbednosnih institucija, prava svojih zaposlenih i sigurnost građana.\nCilj razgovora bio je obezbeđivanje preporuka za postizanje pametnih nabavki u sektoru bezbednosti do 2020. godine, dok je rasprava na trećem panelu bila posvećena lošoj praksi nabavke privatnog obezbeđenja od strane javnih institucija u Srbiji.\nSkup u hotelu Zira je realizovan kao završna konferencija projekta "PRO-CURE: Jačanje civilnog nadzora nad javnim nabavkama u sektoru bezbednosti", koji sprovode BCBP i Društvo protiv korupcije uz finansijsku podršku Delegacije Evropske unije u Srbiji i Kancelarije za saradnju sa civilnim društvom Vlade Srbije.\nBeogradski centar za bezbednosnu politiku, kao organizator, okupio je relevantne sagovornike iz institucija sektora bezbednosti, nezavisnih regulatornih tela, međunarodne stručnjake i predstavnike civilnog društva.\nĐorđević: Postignuta saglasnost o izmenama Zakona o radu


Sremskomitrovački portal Još jedna donacija Službi ortopedije - Sremskomitrovački portal\nJoš jedna donacija Službi ortopedije\nbolnica, donacija, ortopedija\nNaš sugrađanin Dragan Milošević koji godinama živi i radi u Nemačkoj, u Klinici Sano, kod Minhena, danas je sa svojim prijateljima i predstavnicima lokalne samouprave, dopremio vrednu humanitarnu pomoć, namenjenu, pre svega Službi ortopedije.\nU poslednjih 20-tak godina, zabeleženo je više desetina dolazaka ovih humanitaraca u našu bolnicu, sa donacijama koju koriste brojne službe i odeljenja.\nNa donaciji, vrednoj blizu 2000 evra, zahvalio je načelnik Službe ortopedije Opšte bolnice Mr sci.med Dejan Maljković, naglasivši da će ovu pomoć u vidu ortoza za koleno, skočni zglob, lakat, vratnu kičmu, kao i rukavice i drugi preteći potrošni materijal, koristiti pacijenti na odeljenju posle povreda i hirurških intervencija.\nDonator, gospodin Milošević, ni ovoga puta nije krio radost i zadovoljstvo što je u prilici da pomogne, ne samo mitrovačkoj bolnici, nego i drugim subjektima u gradu, jer ga ni posle toliko godina, ne napušta ideja da pomogne svima od bolničkih pacijenata, deci u školama, sportskim klubovima, kako bi kvalitet života i zdravlja naših sugrađana bio na višem nivou. Ispred Grada Sremska Mitrovica, na humanosti i srdačnosti Draganu Miloševiću, zahvalio je Vojislav Mirnić, načelnik Uprave za zdravstvo i socijalnu zaštitu:\n“ Svaka donacija uložena u zdravstvo na području mitrovačke opštine vrlo je značajna, a to je ujedno i poziv humanim ljudima koji su u mogućnosti da se jave i da pomognu. Deo ove vredne donacije biće usmerena ratnim vojnim invalidima sa područja mitrovačke opštine. Dobra saradnja sa košarkaškim vetranima, Draganom i njegovim prijateljima, samo je dokaz širenja humanosti, na samo prema zdravstvu, već i prema socijalnoj zaštiti: pre nekoliko meseci uručena je robna i novčana pomoć školi „Radivoj Popović“ – podsetio je Vojislav Mirnić i izrazio uverenje, da će ovakvih donacija biti i ubuduće.


SEEbiz.eu / RS / Rudnik uglja: Profit u prvom kvartalu smanjen 9,6%\nRudnik uglja Elektroprivreda Crne Gore Aco Đukanović Montenegroberza A2A\nDatum objave: 20.05.2018. - 18:09:04\nPODGORICA - Rudnik uglja završio je prvi kvartal sa neto profitom od 3,31 milion eura, 9,6 odsto manjim nego u istom prošlogodišnjem periodu.\nUkupna aktiva Rudnika uglja na kraju marta vrijedila je 69,36 miliona eura, što je skoro dva odsto više u odnosu na prvi kvartal prošle godine. Akumulirani gubitak dostigao je 8,72 miliona eura, dugoročna rezervisanja i obaveze iznose 20,61 milion, a kratkoročna 10,75 miliona eura. Odgođene poreske obaveze iznose 1,03 miliona eura.


Vukotić: Pokazati jedinstvo o ključnim pitanjima za Srpsku\nsreda, 26. februara 2020. | 22:40\nPredsjednik Udruženja građana “Veterani Republike Srpske” Duško Vukotić rekao je da je da su dešavanja na posebnoj sjednici Narodne skupštine koja je održana u ponedjeljak, povod za održavanje skupa “Za Republiku Srpsku”.\nGostujući u našem Dnevniku 2, Vukotić je poručio da je javnost zbunjena i šokirana, jer zbog incidenata nije dobila jasan odgovor o vojnoj neutralnosti Republike Srpske, što smatraju jednom od ključnih tema. Ističe da su, prije svega, šokirani borci koji su stvarali Republiku Srpsku.\n– Svi mi koji ćemo se sutra obratiti, nećemo govoriti u ime svog udruženja, nego sa pozicije komandanata, odnosno pozicija koje smo imali u Vojsci Republike Srpske. Biće prepoznatljivi borci VRS i MUP-a koji će se obratiti javnosti. S obzirom da zbog incidentne situacije nismo imali priliku da jasno čujemo poruke srpskog člana Predsjedništva, sutra ćemo ga pozvati da se obrati na skupu i objasni da li ostajemo na putu vojne neutralnosti, a voljeli bismo da dođe i predsjednica Republike Srpske – rekao je Vukotić.\nOn je naglasio da je veoma važno da se pokaže jedinstvo i da se svi okupe oko pitanja vojne neutralnosti.\n– Ovaj skup je prilika da borci dođu i da pokažemo jedinstvo o ključnim pitanjima za Republiku Srpsku. Sutra treba da padnu maske grupacije koja pokušava da potisne veoma važnu temu vojne neutralnosti izazivanjem nemira i stavarnjem haosa – rekao je Vukotić.\nOn je istakao da je cilj skupa koji je za sutra najavila opozicija skretanje pažnje sa pitanja vojne neutralnosti.\n– Mi ne možemo dozvoliti raspravljanje po parkovima i slanje poruka o navodnoj sili policije, koja je nama najvažnija institucija. Koliko god neko ne volio ministra Dragana Lukača, mi njega doživljavamo kao saobrca i napad na njega je napad i pokušaj omalovažavanja svakog borca VRS. Ne možemo dozvoliti nepoštovanje prema ljudima poput Lukača i ostalih boraca – rekao je Vukotić.\nOn je još jednom pozvao sve borce da dođu na sutrašnji skup i pokažu jedinstvo pred najvažniji datum u Srpskoj – Dan Republike, 9. januar.\nMitropolit Amfilohije: U imenu Bož...\nSkup "Za Republiku Srpsku&quo...


Dan pobjede nad fašizmom obilježava se kao sjećanje na 9. maj 1945. godine kada je nacistička Njemačka potpisala kapitulaciju u Drugom svjetskom ratu. Visoki zvaničnici Srpske, su povodom ovog velikog dana, građanima uputili čestitku.\n"To je dan kada se sa posebnim pijetetom sjećamo svih koji su dali živote za odbranu čovječanstva i elementarnih civilizacijskih vrijednosti", naveo je Tegeltija u čestitki.\nOn je podsjetio da je opasnost od fašizma u prošlom vijeku ujedinila snage u zajedničkoj borbi za spas i boljitak čovječanstva, saopšteno je iz Savjeta ministara.\n"Na idejama antifašizma, slobode, pravde i mira, poslije Drugog svjetskog rata započeta je izgradnja današnje EU, zajednice evropskih država i naroda kojoj pripada i BiH i čijem punopravnom članstvu teži", napisao je Tegeltija.\n"Drugi svjetski rat predstavlja doba našeg najvećeg stradanja, te je svojevrsna odrednica našeg kolektivnog identiteta koji je spreman da oprosti, ali ne i da zaboravi vrijeme velikih strahota kad smo stradali samo zato što smo bili druge vjere i porijekla", naveo je Višković.\nPredsjednik Narodne skupštine Republike Srpske Nedeljko Čubrilović izjavio je danas da je fašizam pobjeđen vojnički, ali da je vrlo upitno da li je pobjeđen ideološki i politički.\n"Fašizam je vojnički pobjeđen, ali nakon više od sedam i po decenija trebamo pogledati istini u oči i vrlo je upitno da li je fašizam ideološki i politički pobjeđen obzirom na to šta se sve u pojedinim zemljama radi i kako se to održava na srpski narod", rekao je Čubrilović novinarima u Banjaluci.


Grad Prelog : Predstavljen plan rada Regionalnog turističkog centra\nIako aktivno djeluje tek nekoliko mjeseci, Regionalni turistički centar sve više postaje pojam ustanove koja okuplja turističke dionike i u sinergiji sa Turističkom zajednicom Međimurske županije, Centrom dr Rudolfa Steinera, gradovima i općinama koje su u udruženju EGTS (Europske prekogranične teritorijalne suradnje sa Mađarskom) Mura regije radi na stvaranju turističkog proizvoda i destinacije. EGTS grupaciju Mura regije koji su ujedno sudjelovali na sastanku su gradovi Prelog i Ludbreg, općine Donji Vidovec, Sveta Marija, Kotoriba, Goričan, Donji Kraljevec, Domašinec, Donja Dubrava, Orehovica, Legrad, sa svojim pripadajućim turističkim zajednicama, LAG Mura Drava, a samom sastanku se pridružila i Turistička zajednica područja „Središnja Podravina“.\nU utorak, 20.10.2020. godine, svim prisutnim članovima predstavljen je „Plan rada Regionalnog turističkog centra“, kojeg je predstavila voditeljica centra, Jelena Berečić. Glavne teme plana su usmjerene na osmišljavanje turističkog proizvoda u koji su uključeni zainteresirani turistički dionici, u smislu povezivanja sa agencijama, školama, tvrtkama, na dodatnoj provedbi edukacija ljudskih resursa, davanju ideja za digitalizaciju usluge informiranja i uključivanje lokalnog stanovništva u osmišljavanje novih autohtonih ideja. Kroz ovakav način izrade plana rada za naredni period vidljivo je da se na tržištu planira i provodi sinergija koja kroz timski rad i međusobno povjerenje proizvodi kreativne ideje koje zajedno čine zdravu organizacijsku kulturu jedne turističke destinacije.


Košarkaši Radničkog u četvrtom kolu Superlige Srbije gostuju Zvezdi u četvrtak od 18 časova (obezbeđen je prenos na TV Arena i RTS). Biće to već četvrti susret ovih rivala u aktuelnoj sezoni, a peti sledi ubrzo, već 25. aprila na finalnom turniru ABA lige u Laktašima.\nNikolić: Radnički ima na raspolaganju dovoljan broj igrača da uvek ima neko ko se "ne skida". Zdravlje nas služi uoči utakmice u Pioniru, a konačan sastav napraviću nakon poslednjeg treninga. Nadam se da neće biti nikakvih povreda i da ćemo izaći u najjačem sastavu. Za Beograd odlazimo u sredu rano pre podne, a imaćemo popodnevni odmor pre nastupa. Želim da igrači zaigraju osveženi i potpuno posvećeni srpskom derbiju.\nPONEDELJAK 15. APRIL OD 19:00


Bosna: Optuzbe bacaju senku na srpske izbore | Institute for War and Peace Reporting\nBosna: Optuzbe bacaju senku na srpske izbore\nSkandali i etnicke tenzije zasenjuju zestoke borbe koje se vode u izbornoj kampanji u Republici Srpskoj\nOptuzbe za korupciju i etnicko nasilje bacaju senku na pripreme za parlamentarne izbore zakazane za sledeci mesec, kojima prethodi najzesca izborna kampanja u Republici Srpskoj, RS, jos od njenog nastanka.\nGlasaci ce 5. oktobra sirom Bosne izaci na biracka mesta da bi izabrali novu vlast, a veliki su izgledi da ce izbori u RS biti najkontroverzniji.\nOptuzbe za finansijske malverzacije iz nedavnog izvestaja koji je podneo nezavisni revizor RS, Bosko Ceko, u kojem se tvrdi da su aktuelne vlasti u Banja Luci 130 miliona konvertibilnih maraka (65 miliona eura) iz budzeta za 2001.godinu potrosile nenamenski i na nepotrebne troskove, kao sto je servisiranje dugova nekoliko banaka da bi se podstakla privatizacija.\nCekov izvestaj je naisao na veliko interesovanje u lokalnim medijima, ali parlament - u kojem dominiraju Srpska demokratska stranka, SDS, i Partija demokratskog progresa, PDP - ucinio je sve sto je u njegovoj moci da odgodi propisnu raspravu o ovom problemu.\n"SDS i PDP nemaju interesa da se najsira javnost upoznaje sa mahinacijama vlade bas sada, pred izbore", izjavio je Milorad Dodik, vodja Partije nezavisnih socijaldemokrata, SNSD, i glavni opozicioni lider.\nDodik je i sam bio optuzivan za zloupotrebu fondova u vreme kada je bio premijer 1999. i 2000. godine. U to vreme je tvrdio da su takve optuzbe deo kampanje SDS i PDP da se on diskredituje i da mu se smanje sanse na izborima.\nNedavna ispitivanja javnog mnjenja pokazuju da je glasacko telo - koje danas vise zanimaju ekonomska nego nacionalna pitanja - sve vise frustrirano blacenjem izmedju konkurenata, sto je karakteristicno za tekucu izbornu kampanju pred parlamentarne izbore u oktobru.\nPreko 20 procenata glasaca izjavljuje da ovog puta nece glasati. "Nisam se cak ni registrovala za ove izbore - ne znam za koga bih glasala", kaze Dunja Kremenovic, studentkinja ekonomije iz Banja Luke. "Cak ni moj deda, koji je svaki put glasao, kaze da ovog puta nece glasati, jer vise nikome ne veruje."\nObjavljivanje nalaza iz Cekovog izvestaja poklopilo se sa ispadima etnickog nasilja u RS, za koje politicke partije iz Federacije BiH tvrde da su orkestrirani od strane srpskih ekstremista da bi se uvecala popularnost SDS-a i Srpske radikalne stranke, SRS.\nPosle pobede jugoslovenske reprezentacije na svetskom prvenstvu u kosarci, desetine navijaca bosanskih Srba krenuli su u pohod na nesrpsko stanovnistvo i njihovu imovinu. Ostecene su radnje i kuce Bosnjaka u Zvorniku i Bijeljini. Dvojica policajaca bili su povredjeni u Kozarcu dok su pokusavali da zastite porodice Bosnjaka od mase navijaca iz susednog Prijedora.\n"Uveren sam da ovi incidenti nisu bili spontani", izjavio je premijer Federacije, Alija Behmen, u pismu upucenom svom kolegi u RS, Mladenu Ivanicu. Behmen je zahtevao brzu akciju policije i pravosudja bosanskih Srba radi pronalazenja i kaznjavanja odgovornih.\nU obracanju parlamentu Republike Srpske 13. septembra, koje je prenosila televizija, Visoki predstavnik za Bosnu, Pedi Esdaun, izrazio je zabrinutost zbog nacina na koji se vodi izborna kampanja.\nEsdaun je pozvao politicare da pokazu vise odgovornosti i urgirao na glasace da izadju na izbore i glasaju za ekonomske reforme.\nVisoki predstavnik je naglasio da ce naredne cetiri godine odluciti dugorocnu buducnost ove zemlje.\n"Do 2006.godine, ili ce proces reformi izvesti zemlju na siguran put ka stabilnosti, prosperitetu i ulasku u Evropu, ili ce doci do zastoja koji ce je ostaviti u stanju propadanja, zaostajanja za susedima, opterecenu dugovima, zaboravljenu od investitora, napustenu od strane mladih, slomljenu korupcijom i osudjenu na medjunarodni nadzor kojem nema kraja", izjavio je Esdaun.\nNezavisni analiticari nude nekoliko objasnjenja zasto je ova izborna kampanja obelezena tako zestokim sukobima.\nOni naglasavaju da su ovo prvi posleratni izbori na kojima ce biti ustanovljene institucije sa punim mandatom od cetiri godine; to su takodje prvi izbori koji ce biti odrzani u skladu sa zakonima Bosne i koje ce voditi lokalna izborna komisija, a ne OEBS.\nPored toga, dodatnu pometnju u politicku situaciju u entitetu unosi cinjenica da podrska SDS-u postepeno opada nakon izbora iz 1996.godine. Znacajan rast broja povratnika tokom poslednje dve godine takodje daje veci znacaj nekim nesrpskim partijama koje imaju bazu u Federaciji, ali ucestvuju na izborima u RS.\nLokalni analiticari predvidjaju da ce Ivanic i PDP biti najveci gubitnici na predstojecim izborima. Osnovana u jesen 1999.godine, ova partija je dozivela nagli rast popularnosti pred izbore u novembru 2000.godine i usla je u parlament kao druga partija po broju osvojenih glasova.\nU to vreme Ivanic je tvrdio da ce PDP udvostruciti podrsku, ali svi indikatori pokazuju da ce partija tesko sacuvati pozicije iz 2000. godine\nIvaniceva odluka da udje u koaliciju sa SDS nakon poslednjih izbora sada izgleda kao greska. U trenutku kada kampanja dostize vrhunac, premijeru se upucuju optuzbe za katastrofalnu ekonomsku situaciju, sporost u procesu privatizacije i nevolje izbeglica i ratnih veterana, i to ne samo od strane opozicije, nego i od koalicionih partnera iz SDS-a.\nPoslednja ispitivanja javnog mnjenja, koja su vrsili UN Program za razvoj, UNDP, i americki Nacionalni institut za demokratiju, NDI, pokazuju da ce SDS pobediti na ovim izborima, ali bez dovoljne vecine da bi samostalno formirala vladu.\nIspitivanja javnog mnjenja takodje pokazuju da je mali broj partija koje ce uspeti da ostvare cenzus od 3 odsto koji je potreban za ulazak u parlament.\nIspitivanje koje je organizovao NDI krajem avgusta pokazuje da SDS ima 30 procenata, SNSD 20 procenata i PDP 12 procenata glasova. Preostala mesta do ukupnog broja od 83 sedista u parlamentu bice podeljena izmedju umerene Socijaldemokratske partije, SDP, i partija koje predstavljaju Bosnjake i Hrvate.\nTako mala razlika najavljuje intenzivne i burne aktivnosti u politickom zivotu posle izbora, posto prakticno sve koalicione mogucnosti ostaju otvorene.


Projektima energetske efikasnosti i obnovljivih izvora energije do pozitivnih klimatskih promjena\nNaslovnica Tuzlanski kanton Banovići Projektima energetske efikasnosti i obnovljivih izvora energije do pozitivnih klimatskih promjena\nBanovići – U 10 općina Tuzlanskog kantona u posljednjih 18 mjeseci je implementirano 26 projekta iz ovih oblasti, a u tri općine Tuzlanskog kantona do sada nije implementiraninijedan projektiiz oblasti EE i OIE.\nProjektni tim CEE u saradnji sa predstavnicima općina TK, na osnovu prikupljenih informacija, vrste implementiranih aktivnosti, indikatora i postignutih rezultata trenutno vrši odabir projekta koji će biti prezentirani kao najbolji i najefikasniji projekti i predstavljeni kao primjeri dobre prakse.\nOdabrani projekti će biti objavljeni u Brošuri „Projekti EE I OIE u TK“ sa ciljem da budu kao putokaz i da motivišu druge općine i institucije da naprave slične korake, ali i dakao važan skup informacija i primjera dobre praksepodstaknuOrganizacije Civilnog Društva i pojedinceda sami implementiraju slične projekte ili da od nadležnih institucija u svojim zajednicama traže implementiraciju sličnih projekta.\nBrošura će biti promovirana početkom novembra na Završnoj konferenciji projekta.\nKao podrška svim projektnih aktivnsoti u toku je implementacije mjedijske kampanje, koja ima za ciljupoznavanje građana u općinama TK sa mogućnostima i prednostima efikasnog korištenja energije i koristenja obnovljivih izvora energije.\nProjekt „Projektima Energetske efikasnosti i Obnovljivih izvora energije do pozitivnih klimatskih promjena“ Centar za ekologiju i energiju realizira u saradnjii sa Fondacijom Heinrich Böll, Ured za B i H.


Radionica o analizi otvorenih podataka u AFA organizaciji\nUdruženje SisterAnalyst održalo je Open Data Challenge radionicu u saradnji sa Open Heroines, internet platformom posvećenoj povezivanju žena i razmene njihovih iskustava, ideja i izazova sa kojima se mogu suočiti u poslovnom životu.\nRadionica je održana u prostorijama AFA organizacije u Beogradu, u želji da se pruži uvid u demokratizaciju pristupa podacima. Učesnici radionice su upoznati sa različitim načinima pristupa otvorenim podacima, kao i neophodnim koracima u pripremi podataka za analizu. Razgovaralo se o tome kako se korite tipični alati za analize podataka. Čitavo predavanje je bilo ilustrovano primerom rada sa podacima o kvalitetu vazduha, kao temi koja je bila veoma aktuelna prethodnih meseci.\nSisterAnalyst je neprofitna društvena organizacija koja ima za cilj povećanje broja žena u oblast nauke o podacima, dok takođe pomaže oko pitanja rodne neravnoteže u tehnološkoj industriji i omogućava ženama da prepoznaju svoj potencijal bez obzira na prethodna iskustva i znanja.\n„Smatramo da portali ne treba da pružaju samo pristup podacima, već i da služe kao platforme za razmenu znanja i edukaciju o dostupnosti podataka”, izjavila je Tatjana Kecojević iz SisterAnalyst-a, “Da bismo bili osposobljeni da tumačimo podatke, potrebno je da razumemo postupke potrebne za njihovu analizu. Korišćenjem besplatnih softverskih paketa za analizu podataka otvorenog koda, poput R i GitHub-a, moguće je razumeti sistem koji učestvuje u analizi podataka i ta znanja kasnije upotrebiti”.\nTatjana je doktorirala statistiku na Univerzitetu u Mančesteru. Radila je na univerzitetu u Velikoj Britaniji, kao predavač, sa velikim brojem radova u oblasti kvantilne regresije. Osnovala je i ko-organizatorka je R-Ladies Manchester i Beogradskog poglavlja, a takođe vodi R-Forwards tim i ambasadorka je WiDS-a. SisterAnalyst organizaciju je osnovala u želji da podstakne žene u njihovim profesijama, kroz data literacy. Tatjana je pokrenula brojne inicijative sa ciljem da osnaži učešće ne samo žena, već mladih, i drugih nezastupljenih grupa u okviru R i DS zajednice.\nNa radionici je bilo reči i o tome kako da se rezultati prikažu na najbolji i najprivlačniji način, kreirajući dinamične dokumente i infografike. Pored toga, svi učesnici su upoznati sa Open Data Challenge platformom, gde se mogu pronaći materijali i naučiti kako se pokreće besplatan websajt.\n“Zahvaljujemo se Open Heroines i AFA organizaciji što su omogućili ovaj događaj. Verujemo da svima onima koji imaju sposobnost i odlučnost treba pomoći da napreduju u svetu koji je sve komercijalniji i sve tehnološki zahtevniji”, zahvalila se Tatjana u ime svoje organizacije.\n“Mi iz AFA organizacije smo počastvovani što smo ugostili i imali priliku da naučimo iz inspirativnih priča i korisnih saveta od žena i devojaka koje su se ostvarile u sferi informacionih tehnologija i preduzetništva.” rekla je Jelisaveta Lazarević, project leader u AFA organizaciji. “Naši ciljevi i težnje su isti, podrška ženama u njihovom usavršavanju. S tim u vezi, bilo nam je drago što smo mogli da održimo ovakvu inovativnu radionicu, i uvek smo spremni za slične inicijative”.


Nije on kalibra Nemanje Vidica... E moj bato...\nOvaj Milivojević nit zna da igra fudbal nit da se tuce.\nEee bruka dobio batine od one pero muva kategorije Batšuaj.\n@Soko: Ajd malo knjigu iz istorije.... Spanija manje fasizoidna:)\nEh sto nije Luku Jovica, onda bi imao opravdanje za lose rezultate i sto je dosao u Srbiju po medicinsku pomoc iz prezarazene Spanije, umesto sto se svrckao po Beogradu tokom "samoizolacije".\nMa sledeci trening remplovanje u crevanicu potpisujem\nA šta će Milivojević kod crvenih mundira.To su istorijski gledano najveći pljačkaši .To su sadisti i teroristi.Što nije otišao u Španiju ili neku drugu zemlju manje fašizoidnu.\nJbg,ne ide fudbal,ne ide boks.A preferans ili poker.Tu nema ni tuce ni trcanja.\nDa mu bar neko pokaze gde mu je mesto.


Novi češki premijer Andrej Babiš osudio je napad Ukrajinke iz grupe Femen koja je danas iskočila pred predsednika Miloša Zemana na biralištu s napisom "Zeman Putinova drolja" i označio ga za neumesan čin pošto, kako je kazao, Češka nije Rusija i Česi slobodno glasaju na izborima.\nAnželina Dijašova, 28-godišnja aktivistkinja grupe Femen sačekala je danas sakrivena među novinarima da predsednik Zeman dodje na biralište u Pragu i kada je prišao komisiji da se ligitimiše, hitro se provukla, skinula košulju i uzdignutih ruku umalo oborivši Zemana pokazala na golim grudima poruku "Zeman Putinova drolja", istovremeno je uzvikujući.\nZemanovo obezbedjenje odmah je reagovalo, predsednika i prvu damu izveli su s birališta, dok su ženu koja je napala predsednika golim grudima oborili na zemlju a zatim je uvili u ćebe i priveli u policiju, javila je dopsinica Bete iz Češke.\n"Izgred će rešavati praška policija. Moraćemo da proverimo da li je to prestup ili krivično delo", kazao je portparol policije Tomaš Hulan.\nZeman se posle nekoliko minuta vratio na biralište, glasao u prvom krugu izbora za predsednika Češke i poručio da mu je čast što ga je napala aktivistkinja Femena zato što je to grupa koja je nedavno napala i papu Franju.\nFemen je preuzeo odgovornost za današnji izgred u Pragu i na svom sajtu poručio Česima da "glasom za večito pijanog Zemana daju glas njegovom makrou iz Kremlja, Vladimiru Putinu".\nČesi 12. i 13. januara biraju predsjednika države.


Efikasniji rad romskih zdravstvenih medijatorki\nO TELENORU O NAMA DRUŠTVENA ODGOVORNOST TELENOR FONDACIJA VESTI EFIKASNIJI RAD ROMSKIH ZDRAVSTVENIH MEDIJATORKI\nJul 2015. – Ugovorom o nastavku saradnje, koji su 02. jula potpisali asistent dr Zlatibor Lončar, ministar zdravlja u Vladi Republike Srbije, Michel Saint-Lot, direktor UNICEF-a u Srbiji i Ove Fredheim, generalni direktor kompanije Telenor, prošireno je partnerstvo u okviru projekta „Povezivanje“. Cilj projekta jeste unapređenje zdravlja i kvaliteta života Roma u Srbiji radom zdravstvenih medijatorki.\nProjekat zdravstvenih medijatorki Ministarstvo zdravlja pokrenulo je 2008. godine. UNICEF i Telenor su se priključili projektu „Povezivanje“ kako bi, organizovanjem dodatne obuke i obezbeđenjem kompjutera i mobilnih telefona, pomogli da se uspostavi sistem evidentiranja i praćenja zdravstvenog statusa romske dece i porodica, kao i pružanja usluga u lokalnim zajednicama.\n„Analizom dosadašnjeg rada zdravstvenih medijatorki moramo da istaknemo neospornu činjenicu da je u potpunosti ispunjen zadatak da romska zdravstvena medijatorka bude spona između zdravstvenog sistema i romske populacije“, rekao je ministar Lončar napominjući da ne smemo zaboraviti društveno odgovorne kompanije kao što su Telenor i druge međunarodne organizacije, poput UNICEF-a, s kojima Ministarstvo zdravlja sarađuje, a bez čije dosadašnje podrške taj projekat sigurno ne bi pokazao tako zavidne rezultate.\nNastavak partnerstva doprineće uspostavljanju bolje i efikasnije povezanosti između lokalnih zajednica, romske populacije, romskih zdravstvenih medijatorki i zdravstvenog sistema. Zahvaljujući projektu, prvi put u Srbiji imamo bazu podataka o Romima koju koriste državne institucije.\n„Projekat ’Povezivanje’ predstavlja odličan primer za to na koji način Telenor dugoročno pristupa rešavanju jednog krupnog sistemskog problema. Takođe, tim projektom povezane su osnovne delatnosti naše kompanije sa društveno odgovornim aktivnostima, što predstavlja srž naše korporativne odgovornosti“, rekao je Ove Fredheim, generalni direktor Telenora, i dodao: „Telenor grupa i UNICEF su potpisali globalni ugovor o saradnji, koji uključuje kako finansijsku, tako i tehnološku podršku u cilju društvene inkluzije socijalno ugroženih grupa u svim zemljama u kojima Telenor posluje. Projekat ’Povezivanje’ je našao svoje mesto na globalnoj mapi društveno odgovornog poslovanja, pozicionirajući se kao primer odlične saradnje državnog, nevladinog i korporativnog sektora koji je pokrenuo pozitivne društvene promene.“\n„Za samo nekoliko godina, romske zdravstvene medijatorke dovele su do ogromnog napretka u životima romskih porodica. Ne samo da se drastično povećao pristup zdravstvenim uslugama i prepolovila smrtnost romske dece u romskim naseljima nego je njihov rad pomogao romskim porodicama da ostvare i mnoga druga prava koja im pripadaju”, istakao je Michel Saint-Lot, direktor UNICEF-a u Srbiji. On je posebno zahvalio Telenoru, čije „učestvovanje u pružanju pomoći deci treba da bude inspiracija za ceo privatni sektor u Srbiji u promovisanju istinske društvene odgovornosti i kulture davanja”, kako je naveo.\nZdravstvene medijatorke su žene zaposlene pri domovima zdravlja i obučene da romskim porodicama ukazuju na mogućnost prevencije i lečenja bolesti, vakcinacije i ostvarivanja svih prava iz oblasti zdravstvene zaštite. Romske medijatorke su od zdravstvenih radnica prerasle u socijalne radnice − postale su jedinstvena veza između romske populacije i celog institucionalnog sistema.\nU projekat je uključeno 75 romskih zdravstvenih medijatorki u 59 gradova i opština u Srbiji. Do sada su registrovale ukupno 140.408 Roma iz nehigijenskih naselja, od čega su 50.754 deca i 46.453 žene. Pomogle su da svako dete dobije svog izabranog pedijatra, kao i da se poveća broj trudnica koje koriste prenatalne i postnatalne zdravstvene usluge. Zaslužne su i za obezbeđivanje zdravstvenih knjižica i ličnih dokumenta za Rome, a zahvaljujući njihovom radu, zabeležen je i porast upisa dece iz romskih naselja u školu.


Vesti online / Vesti / Svet / Start trke iz Zapadnog Sidneja\nProcene političkih analitičara ukazuju da će se Savezni izbori 2019. godine "lomiti" u elektoratima u Kvinslendu i Viktoriji, u kojima postoji najviše sedišta gde je jedna od dve vodeće stranke pre tri godine imala minimalnu prednost u broju glasova. Međutim, uprkos koncentraciji takozvanih marginalnih sedišta u ove dve države, lideri liberala i laburista počeli su svoje kampanje iz glavnog grada Novog Južnog Velsa, i to u predgrađima na zapadu.\nPremijer Skot Morison i ministarka Marisa Pejn na gradilištu petlje u Penritu\nZbog čega su se i Skot Morison i Bil Šorten odlučili baš za zapadni Sidnej?\nNjihove odluke da startne blokove za trku postave baš u ovom delu zemlje mogu se pre svega pripisati činjenici da na zapadu Sidneja živi oko 2,15 miliona stanovnika najraznolikije multietničke strukture. Samim tim, ova oblast je i najkompleksnija po pitanju biračkog tela u celoj Australiji, a ne sme se zaboraviti ni činjenica da je kroz istoriju često imala najveći uticaj na sudbinu političkih stranaka na izborima. Tako, čak i sada kad nema toliko neizvesnih elektorata na zapadu Sidneja, ovaj region u kojem živi i najveći broj australijskih Srba zadržao je značajnu simboličku moć za obe najveće stranke.\n- Zapadni Sidnej ima taj simbolični uticaj na lidere stranaka, pošto je mnogo puta na izborima bio najvažnije "bojno polje" u državi. Takođe, u ovoj oblasti sažeti su svi najveći problemi, počevši od velikih saobraćajnih gužvi, preko zdravstvene nege, do neophodnog razvoja infrastrukture. Svi ovi izazovi se u zapadnom Sidneju šire u koncentričnim krugovima, jer se radi o delu države sa najbržim rastom stanovništva - objašnjava Endi Marks, vicekancelar Univerziteta Zapadnog Sidneja, u izjavi za SBS News.\nBil Šorten po dolasku na Market u Houmbušu\nZa početak - Lindzi\nPremijer Skot Morison krenuo je u kampanju sa samog kraja grada, iz Penrita i Sent Merisa, gde je posetio privatnu firmu za proizvodnju motornih ulja i lubrikanata koja zapošljava više od 180 ljudi. Za to vreme, Bil Šorten je bio samo desetak kilometara istočnije, na tržnici Sidnej Market u Houmbušu. Morison se odlučio za izbornu jedinicu Lindzi, jer se tamo očekuje neizvesna trka za sedište koje je do sada držala Ema Hasar iz Laburističke stranke. Pošto je ona odlučila da se povuče iz politike, njenih 1,1 odsto marginalne prednosti braniće Dajana Bimer, nekadašnja ministarka u Vladi Novog Južnog Velsa. Premijer je to video kao priliku da Liberali preuzmu ovaj deo Sidneja u svoje ruke, pa je odlučio da već na startu kampanje lično podrži kandidata stranke Melisu Mekintoš.\nS druge strane istog dela grada, Bil Šorten je velikim crvenim autobusom Laburističke stranke došao na tržnicu u elektoratu Rid, gde očekuje da bi povlačenjem veoma popularnog liberala Krega Londija, njegova stranka mogla da preuzme ovu izbornu jedinicu.\nOno što je mogao da čuje od ljudi na Sidnej Marketu sigurno mu neće pomoći da mirnije spava, jer su ljudi pre svega izrazili zabrinutost zbog buduće poreske politike, poreskih olakšica za radnike, a postavljeno mu je i više pitanja vezanih za delimično ukidanje negativ giringa koji je njegova stranka najavila od 1. januara 2020. ukoliko dođe na vlast.\n- Istina je da postoji veliki interes za jaku ekonomiju, ali mnogu građani ne osećaju benefite od toga u svojim novčanicima. Ekonomija će definitivno biti presudna, ali trik je u tome ko od lidera može bolje da artikuliše pitanja o ekonomiji i odgovori na njih tako da se fokusira pre svega na troškove života, koji su mnogima najveći problem - objašnjava Dr Endi Marks sa UNSW.\nInače, ni Skotu Morisonu nije bilo lako prvog dana kampanje. Dok se u Penritu spremao da počne govor pred kamerama, sa obližnjeg puta više ljudi je dobacivalo iz automobila.\n- Radi j.....i posao - začulo se kroz prozor jednog vozila, dok je iz drugog usledio glasan krik, a zatim i zvuk sirene.\nMorison je, ipak,ostao pribran i pokušao čak da bude duhovit...\n- Nisam znao da će Endru Li (poslanik laburista) biti ovde... Ili je to neko vrisnuo jer je upravo video poresku politiku laburista - s osmehom je prokomentarisao Morison.\nOd prvog dana kampanje obe strane počele su da ispaljuju otrovne strele prema suparniku. Tako su Liberali nakon analize planiranog budžeta od strane opozicije poručili da će politika laburista koštati građane 387 milijardi dolara u dodatnim poreskim nametima tokom narednih deset godina.\n- To nije tačno! Liberali lažu po pitanju poreza i ja o tome neću mnogo da se raspravljam - odgovorio je Bil Šorten, a njegov blagajnik Kris Bouen obećao je da će i laburisti uvoditi poreske olakšice kad god to budžet bude dozvoljavao.\nS druge strane, savezni blagajnik Džoš Frajdenberg istakao je da se "sve što laburisti znaju da smisle i obećaju zasniva na tih 387 milijardi dolara koje će uzeti od građana, njihovih plata, ušteđevina, nekretnina i penzionog fonda".\nUlaganje u borbu protiv raka\nLider laburista Bil Šorten objavio je da će njegova stranka uložiti 125 miliona dolara na traženje leka protiv raka, ukoliko pobedi na izborima 18. maja.\n- Svake godine u Australiji 150.000 ljudi bude dijagnostikovano sa kancerom. Zato ćemo mi obezbediti veće investicije za važna istraživanja na ovom polju - poručio je Šorten.\nMinistar unutrašnjih poslova Piter Daton izazvao je negativno reagovanje Laburista i dobrog dela javnosti izjavom da njegova suparnica u izbornom mestu Dikson u Kvinslendu, Eli Frans, koristi svoj invaliditet kao "opravdanje što ne živi na teritoriji elektorata za koji je kandidovana".\n- Šta to priča čovek koji poseduje devet nekretnina i najviše vremena provodi u svojoj vili na Gold Koustu, jer verovatno planira da pređe u taj elektorat i više neće da predstavlja stanovnike Diksona? Zar on tako da govori o ženi koja je izgubila nogu štiteći decu u saobraćajnoj nesreći na parkingu? Ženu koja ceo život pošteno radi i koja je divna osoba! Šta je Datonovo opravdanje za reči koje je uputio osobama s invaliditetom i, iskreno, radi li Skot Morison nešto da dovede tog čoveka u red? - oštro je uzvratila Tanja Plibersek, zamenica lidera opozicije.\nNa sve to, premijer Morison je odgovorio samo da su "Datonove reči izvučene iz konteksta".


Izvor: SrbijaDanas.com, 10.Maj.2021, 21:30\nMenja Slavišu Kokezu.\nSlaviša Kokeza je otišao sa mesta predsednika Fudbalskog saveza Srbije, a po saznanjima "Novosti", na Terazijama se već ozbiljno iskristalisao prvi favorit za upražnjenu predsedničku fotelju. Reč je o Rasimu Ljajiću, nekadašnjem potpredsedniku Vlade Srbije i ministru u nekoliko saziva.\nIstovremeno se razmišlja i jednom od najvećih problema ovdašnjeg fudbala, a to je sudijska organizacija. Ideja je da ulogu prvog čoveka Sudijske komisije preuzme proslavljeni srpski arbitar, a sada čovek sa istim zaduženjnjem u FS Kipra Milorad Mažić.\nPrvi kontakti su uspostavljeni, jedini problem može da predstavlja Mažićev ugovor sa Kipranima, potpisan na dve plus jednu...\nPogledaj vesti o: Fudbal, Rasim Ljajić\nKurir: DVE BOMBE ZA SPAS SRPSKOG FUDBALA: Rasim Ljajić umesto Kokeze, Mažiću briga o sudijama\nNezavisne Novine: Kandidat za predsjednika FSS i Rasim Ljajić\n23:19: Objavljen raspored za start Premijer lige\n23:19: Eparhija: Kurtijeva izjava još jedna u nizu uvreda i laži


Časopis Industrija :: Bosch Rexroth - Hidraulična rešenja\nAko se radi o rešenjima hidrauličnog pogona visokog kapaciteta, „Bosch Rexroth” je vaš globalni partner, koji konstantno nudi nove mogućnosti na polju efikasnosti, funkcionalnosti i produženju životnog veka.\nCilj nam je da podržavamo naše kupce, radi maksimalnog iskorištavanja snage i potiska u uređajima.\nCela naša paleta proizvoda ekonomski efikasno uslužuje podjednako i standardne aplikacije, kao i kompleksne procese pomeranja, tamo gde su zahtevi i potrebe najveći.\nSa našom jedinstvenom stručnošću ćemo prevazići vaša očekivanja.\nHidraulična rešenja koja su uključena u mrežu skladno se povezuju sa modernom nadgradnjom prenosa: od malog do velikog, od serijske proizvodnje do projektnog poslovanja, uz sveobuhvatnu servisnu podršku dostupnu u celom svetu.\nPomeramo sve s mesta.


Reagovanje na zaključke Posmatračke misije Crte\nPredstavnici posmatračke misije Crte, na današnjoj konferenciji za novinare, predstavljajući nalaze iz 2. preliminarnog izveštaja dugoročnih posmatrača o kvalitetu izborne kampanje, zaključili su da „nadležne državne institucije nisu u dovoljnoj meri doprinele zaštiti javnog interesa već su dozvolile da se uslovi za fer izbore dodatno uruše “. Agencija za sprečavanje […]\nPostupanje Agencije po prijavama povrede zakona\nTokom izborne kampanje Agencija za sprečavanje korupcije postupala je po prijavama fizičkih i pravnih lica koje su se odnosile na povrede odredbi Zakona o sprečavanju korupcije i Zakona o finansiranju političkih aktivnosti. Agencija je do sada primila više prijava protiv javnih funkcionera i političkih subjekata u vezi sa eventualnim […]\nObjavljivanje preliminarnih izveštaja o troškovima izborne kampanje\nPolitički subjekti koji učestvuju u izbornoj kampanji bili su dužni da Agenciji dostave preliminarne izveštaje o troškovima izborne kampanje do 28. marta 2022. godine, odnosno sedam dana pre dana glasanja. Agencija ove izveštaje objavljuje u roku od tri dana od dana prijema, ukoliko su formalno uredni, odnosno podneti putem sistema […]\nObjavljen izveštaj o usklađenosti sa preporukama GRECO u Četvrtom krugu evaluacije\nRepublika Srbija ostvarila je značajan uspeh u Četvrtom krugu evaluacije Grupe država protiv korupcije Saveta Evrope (GRECO) i u celosti ispunila osam od 13 preporuka, dok je pet preporuka delimično ispunjeno. Kako se navodi u Drugom prelaznom izveštaju, koji je objavljen danas, opšti nivo usklađenosti sa preporukama više nije „globalno […]\nAgencija podnela izveštaje Narodnoj skupštini\nAgencija za sprečavanje korupcije, u skladu sa zakonskom obavezom, podnela je danas Narodnoj skupštini Republike Srbije Izveštaj o radu za 2021. godinu, kao i Izveštaj o sprovođenju Revidiranog Akcionog plana za Poglavlje 23-Potpoglavlje Borba protiv korupcije. Izveštaj o radu daje prikaz rezultata rada Agencije u prethodnoj godini, kao i preporuke […]\nSprovedeno istraživanje percepcije korupcije studenata BU o stanju korupcije na Univerzitetu\nAgencija za sprečavanje korupcije je sprovela Istraživanje percepcije korupcije studenata Univerziteta u Beogradu o stanju korupcije na Univerzitetu. Istraživanje je realizovao Sektor za istraživanje i analitiku, uz savetodavnu podršku Instituta društvenih nauka u Beogradu, a ceo proces je obavljen u periodu od početka oktobra do kraja decembra 2021. godine. Odabrano […]\nZvanična elektronska adresa putem koje se možete obratiti Agenciji za sprečavanje korupcije i sa koje će vam biti upućeni odgovori Stručne službe Agencije je office@acas.rs. Takođe, Agenciji se možete obratiti i putem telefona +381 11 4149 100.\nObaveza podnošenja preliminarnih izveštaja o troškovima izborne kampanje\nAgencija za sprečavanje korupcije podseća političke subjekte koji učestvuju u izbornoj kampanji za izbore koji će se održati 3. aprila 2022. godine da, saglasno odredbi člana 29. Zakona o finansiranju političkih aktivnosti, imaju obavezu da Agenciji podnesu preliminarni izveštaj o troškovima izborne kampanje do sedam dana pre dana glasanja. Rok […]\nObjavljen prvi izveštaj o izradi lokalnih antikorupcijskih planova u 2022. godini\nPrema podacima iz prvog ovogodišnjeg kvartalnog izveštaja, 109 jedinica lokalne samouprave je izradilo antikorupcijski plan (LAP), od kojih je 84% u skladu sa Modelom koji je pre pet godina sačinila Agencija, kako bi pomogla jedinicama lokalnih samouprava da što kvalitetnije izrade ovaj dokument. Ipak, prema podacima iz izveštaja i dalje […]


Kako navode u ovom Razvojnom fondu nove kreditne linije su znatno povoljnije u odnosu na prethodni period. Procedura je pojednostavljena, a sredstva obezbeđenja značajno smanjena.\nKamatne stope godišnje iznose jedan odsto ukoliko je sredstvo obezbeđenja bankarska garancija i dva odsto ako je sredstvo obezbeđenja hipoteka kada korisnik kredita dolazi iz lokalne samouprave sa teritorije pokrajine Vojvodine koje se nalaze u trećoj i četvrtoj grupi razvijenosti, kao što je Srbobran.\nDirektor Razvojnog fonda Goran Savić izjavio je da je u toku ove 2017. godine kroz konkurse opredeljeno 2,5 milijarde dinara, odnosno približno 20 miliona evra. Takođe, sredstva obezbeđenja su znatno prilagođena trenutnoj situaciji na tržištu pa će privrednicima i poljoprivrednicima biti u velikoj meri olakšano njihovo korišćenje.\n- Kada je reč o grejs periodu koji pružamo našim klijentima, moram da napomenem da su to trenutno najduži rokovi koji se mogu naći u ponudi kreditnih linija. Za investicione projekte opredeljen je period mirovanja otplate do 24 meseca, a za obrtna sredstva do 6 meseci – poručuje Savić.\nTakođe, omogućeno je i davanje ručne zaloge na novu kupljenu pogonsku mehanizaciju kod kreditiranja registrovanih poljoprivrednih gazdinstava pa tako sada poljoprivrednici uz 20% učešća mogu dati zalogu na predmet kupovine. Važno je napomenuti da je smanjena i naknada za obradu kreditnog zahteva sa 10.000 na 5.000 dinara.\n- Trudimo se da pokretačima privrednih aktivnosti maskimalno izađemo u susret i to ćemo činiti u narednom periodu. Obilazimo vojvođanske opštine, pričamo sa privrednicima i poljoprivrednicima i njihovim zahtevima izlazimo u susret – kaže direktor Razvojnog fonda.


Šta izvođači kažu o Lovefestu! – CLUBBING.RS\nŠta izvođači kažu o Lovefestu!\nAugust 13, 2015 • No Comments •Festivali\nFedde Le Grand, najveća zvezda prvog festivalskog dana nastupio je pred prepunim Fire Stage-om, ispred koga su se fanovi skupili čak dva sata pre početka njegovog nastupa.\nTokom celog seta Fedde je bio oduševljen prizorom ispred sebe, a na svojoj zvaničnoj stranici zahvalio se svim fanovima festivala ljubavi.\nJames Zabiela je zadnje festivalske noći proslavio rođendan zajedno sa više od 25.000 ljudi. Na početku seta organizatori su ga iznenadili tortom i čestitkom na velikom ekranu vatrene bine, a njegovu reakciju pogledajte na fotografiji ispod ☺\nOsim što je bio oduševljen publikom, Wankelmut je u Vrnjačkoj Banji jedva čekao i da se podseti ukusa rakije.\nDejan Milićević je ove godine zatvorio deveto izdanje festivala ljubavi i tako proslavio 20 godina rada na muzičkoj sceni. Čestitke je dobio i od festivala, a za kraj i veliki aplauz od nekoliko hiljada ljudi, koji su tražili bis. “Hvala Lovefest za veliku čast koju ste mi priredili za dvadesetu godišnjicu karijere”, rekao je Deki.\nZa najbolji provod do sada zaslužan je i Heineken uz čiju je podršku i ove godine organizovan festival. Globalnom kampanjom o odgovornom konzumiranju “Dance more drink slow” i ove godine predstavljen je koncept najbolje zabave.


O Master art akademiji\nMaster Art Akademija je osnovana u decembru 2014. godine, sa ciljem da prestavi u našoj zemlji do sada jedinstveni sistem edukacije i rada sa posebno talentovanomm mladom i perspektivnom decom. U cilju njihovog okupljanja na jednom mestu i pružanja bogate koncertne aktivnosti na mesečnom nivou, organizovanje dodatnih usavršavanja van njihovih matičnih škola predstavlja još jedan bitan segment u radu Master Art Akademije. Do sada mladi muzičari - Master Art Akademci su održali više stotina koncerata širom Srbije, a učestvujući na mnogobrojnim domaćim i međunarodnim takmičenjima i stručnim seminarima proglašavani su kao najperspektivniji među svojim vršnjacima. Aktivnosti udruženja zasnivaju se između ostalog i na predstavljanju novih mladih talenata, koji su zaslužili da se koncertno sve češće pojavljuju i široj javnosti konstantno prezentuju svoja iskustva stečena u radu sa najboljim mentorima, kako iz zemlje tako i inostranstva.\nMaster Art Akademija je jedinstvena u našoj zemlji i po redovnim održavanjem i organizovanjem master klasova profesora iz zemlje i inostranstva, koji su se po svojim rezultatima i renomeu svrstali u svetsku elitu muzičke pedagogije.\nSvako zainteresovan da učestvuje u aktivnostima Master Art Akademije prvo mora postati njen član\nDesign: Dusan Belca


Kantonalna vlada je prihvatila izjašnjenje Ministarstva zdravstva i Zavoda zdravstvenog osiguranja Tuzlanskog kantona, a u vezi sa donošenjem Zakona o fondu solidarnosti za dijagnostiku i liječenje teških oboljenja kod djece. Prema ovim izjašnjenjima Ministarstvo i Zavod smatraju da pitanje dijagnostike i liječenje teških oboljenja kod djece treba biti riješeno od strane Zavada zdravstvenog osiguranja i reosiguranja Sarajevo iz sredstava Fonda solidarnosti FBiH, bez povećanja stope zahvatanja iz doprinosa za obavezno zdravstveno osiguranje. Nedostajući dio sredstava treba da se osigura sredstvima budžeta FBiH što je zakonska obaveza budući su postojeća izdvajanja iz budžeta FBiH znatno manja od zakonom utvrđene obaveze. U skladu sa navedenim, neophodno je dopuniti i proširiti odredbe Pravilnika o uslovima i postupku upućivanja osiguranih lica na liječenje u inostranstvo. Ministarstvo i Zavod smatraju da zaključci Gradskog vijeća Tuzla daju inicijativu da se novčana sredstva za liječenje djece osiguraju iz raznih izvora (budžet nivoa općina, grada, kantona i Federacije) ne daje garanciju i sigurnost u finansiranju, te da ovo pitanje treba rješavati u okviru obaveznog zdravstvenog osiguranja. Shodno navedenom, Zavod zdravstvenog osiguranja TK je pripremio prijedlog izmjena i dopuna Odluke o finansijskoj pomoći za liječenje obavljeno u inostranstvu kojom se dijagnostika i liječenja teških oboljenja djece koja se ne mogu liječiti u Bosni i Hercegovini finansira u visini od 100%, odnosno maksimalno 50.000 KM iz sredstava Zavoda zdravstvenog osiguranja Tuzlanskog kantona. Ovom odlukom su obuhvaćena sva liječenja bolesti i stanja koja nisu utvrđena odredbama Pravilnika o uslovima i postupku upućivanja osiguranih lica na liječenje u inostranstvo. Ministarstvo i Zavod ne podržavaju inicijativu za donošenje Zakona o Fondu solidarnosti za dijagnostiku i liječenje teških oboljenja, jer smatraju da to nije adekvatno rješenje. Prije svega Osnivanje fonda solidarnosti zahtijeva dodatne troškove koji su neprihvatljivi, a odnose se na plaće i troškovi direktora, sekretarice, vozača, te ostalog administrativnog i tehničkog osoblja koji će u kontinuitetu opteretiti poslovanje Fonda čije se osnivanje predlaže. Pored navedenog to i dalje podrazumijeva angažman dijela službe Fonda zdravstvenog osiguranja i reosiguranja Sarajevo. Također ni rad upravnog odbora i drugih tijela Fonda, čije osnivanje se predlaže, nije i ne može biti besplatan, a to bi također teretilo rashode Fonda čije osnivanje se predlaže.\nPrihvaćena Informacija o stanju u oblasti sporta\nAko se uzme u obzir iznos finansijske podrške programima i projektima u oblasti tjelesne kulture i sporta, rezultati koje su postizali sportisti sa područja Tuzlanskog kantona u 2018. godini su zadovoljavajući, navodi se u Informaciji o stanju u oblasti sporta na području Tuzlanskog kantona u 2018. godini, koju je danas prihvatila Vlada Tuzlanskog kantona. Na području našeg kantona u 2018. godini je djelovao preko 600 aktivnih subjekata kojima je onovna djelatnost, djelatnosti sportskih klubova, djelatnost fitnes centara, djelatnost rada sportskih objekata te ostale sportske djelatnosti. U 2018. registrovano je novih 30 sportskih klubova i udruženja u oblasti sporta, a interesantno je da među novoosnovanim klubovima i udruženjima bilježimo sportove kao što su padobranstvo i golf. Podrška razvoju oblasti tjelesne kulture i sporta u 2018. godini vršena je iz budžeta različitih nivoa vlasti pa su tako sportske organizacije sa područja Tuzlanskog kantona, svojim zalaganjem i uz podršku Ministarsva za kulturu, sport i mlade Tuzlanskog kantona, uspjeli povući sredstva od Ministarstva civilnih poslova BiH, Federalnog ministarstva kulture i sporta te iz Budžeta Tuzlanskog kantona, a za koje namjene je Ministarsvo za kulturu, sport i mlade Tuzlanskog raspisalo Javni poziv. Navedenim javnim pozivom podržana su 133 programa/projekta sportskih organizacija, te je za iste odobreno 418.400,00 KM. Ministarstvo za kulturu sport i mlade Tuzlanskog kantona također je tokom godine podržalo i 31 sportsku organizaciju koje su, svojim aktivnostima u 2018. godini, dodatno doprinjeli razvoju i promociji sporta u Tuzlanskom kantonu te je za navedene namjene izdvojen iznos od 72.000,00 KM.\nPodršku sportu i sportskim klubovima za odlazak na mađunarodna takmičenja kao i u organizaciji sportskih manifestacija od interesa za Tuzlanski kantona dala je i Vlada Tuzlanskog kantona, koja je za ove namjene iz Budžeta TK izdvojila iznos od 59.340.00 KM\nVećina lokalnih zajednica na području Tuzlanskog kantona je u 2018. godini povećavala izdvajanja za sport, pri čemu prednjači Grad Tuzla sa skoro 3 miliona KM izdvojenih za sport u 2018. godini. Tokom 2018. godine, novoformirano Ministarstvo kulture, sporta i mladih je, u skladu sa uočenim nedostacima u primjeni Zakona o sportu, kao i potrebe njegovog usklađivanja sa stvarnim potrebama sportskih organizacija, kao i sa Zakonom u sportu u BiH, sačinilo i predložilo izmjene i dopunama Zakona o sportu, koje je kasnije i donijela Skupština Kantona. Usvojenim izmjenama i dopunama uveden je niz odredbi kojim se stvara adekvatniji okvir za efikasno funkcionisanje sportskih organizacija na području Tuzlanskog kantona.\nMinistarsvo za kulturu, sport i mlade Tuzlanskog kantona, u skladu sa strateškim opredijeljenjima, programom rada i usvojenim smjernicama, nastavit će sprovoditi aktivnosti koje će za cilj imati dalji razvoj i popularizaciju sporta području Tuzlanskog kantona.\nVlada Tuzlanskog kantona je prihvatila Informaciju Kantonalne uprave za inspekcijske poslove o izvršenom inspekcijskom nadzoru nad radom ustanova koje realiziraju programe formalnog obrazovanja odraslih. Donesenim zaključkom Vlada je zadužila Kantonalnu upravu za inspekcijske poslove Tuzlanskog kantona da kontinuirano vrši inspekcijski nadzor nad radom svih ustanova obrazovanja na području Tuzlanskog kantona, s ciljem unapređenja kvalitete i zakonitosti rada navedenih ustanova, kao i validnosti javnih isprava koje te ustanove izdaju. Također, Kantonalna uprava za inspekcijske poslove Tuzlanskog kantona i Pedagoški zavod Tuzlanskog kantona su zaduženi da se međusobno pismeno informišu, o svim uočenim pojavama do kojih dođu prilikom izvršenih nadzora u ustanovama obrazovanja, i da najmanje šestomjesečno, na temelju istih, o tome informišu i daju odgovarajuće preporuke i sugestije Ministarstvu obrazovanja i nauke Tuzlanskog kantona.\nVlada je danas dala saglasnost na Odobrenje dopune Plana novčanih tokova za period od 01.01. do 31.03.2019. godine. U operativnom planu budžeta za prvi kvartal ove godine odobrena su sredstva u iznosu od 71,324,854,11KM. Imajući u vidu da ostvareni prihodi iz budžetskih sredstava za isti period iznose 79,476.324,18 KM, može se zaključiti da je u ovom kvartalu ostvarena pozitivna razlika od 8.151.470,07 KM. Obzirom na ostvarenje većeg iznosa prihoda, današnjom odlukom omogućena je realizacija dopuna operativnih planova institucija, budžetskih korisnika u iznosu od 8.151.145,37 KM.\nVlada je prihvatila izvještaje o korištenju sredstava Posebne naknade za zaštitu od prirodnih i drugih nesreća i finansijskih sredstava za zaštitu od požara i vatrogastvo u 2018. godini.\nVlada je danas donijela i Odluku o dodjeli koncesije privrednom društvu „Domažić“ d.o.o. Vučkovci – Gradačac. Koncesija se odnosi na zahvatanje vode iz vlastitih izvora vodosnabdijevanja – bunara, za potrebe snabdijevanja vodom potrošača naselja Vučkovci i Srnice Donje, općina Gradačac, a dodijeljena je na period od 10 godina, računajući od dana zaključenja Ugovora o koncesiji.\nVlada je prihvatila pokroviteljstvo 7. Kongresa medicinskih sestara Bosne i Hercegovine sa međunarodnim učešćem.\nSa više donesenih odluka Vlada je izvršila prijenos stalnih sredstava za više općina i institucija u Tuzlanskom kantonu. Naime, Ministarstvo prostornog uređenja i zaštite okolice TK je provelo proceduru javne nabavke za nabavku roba i radova, a u skladu sa prethodnim programom raspodjele sredstava, te je neophodno nabavljena sredstva prenijeti u vlasništvo lokalnih zajednica i institucija za koje su nabavljena.\nVlada je danas odobrila usmjeravanje jedne donacije i jednog transfera u Budžet Tuzlanskog kantona za 2019. godinu. U svrhu realizacije projekta „Izgradnja Područne škole u Vučkovcima“ za JU OŠ „Mehmed-beg Kapetanović“ Srnice D. Gradačac, 110.000,00 KM je dodijelila Vlada Federacije Bosne i Hercegovine, a za adaptaciju školskih prostorija u ovoj područnoj školi 4.694,00 KM dodijelilo je Udruženje „UHO BOSIT“ Gradačac.\nVlada je prihvatila Mišljenje Ministarstva poljoprivrede, šumarstva i vodoprivrede na Prednacrt Zakona o lovstvu FBiH i psorlijedila ga Skupštini Tuzlanskog kantona na dalje postupanje.\nVlada je dala saglasnost Kantonalnoj upravi za inspekcijske poslove za prijem jednog kantonalnog poljoprivrednog inspektora u radni odnos na neodređeno vrijeme.\nU okviru kadrovskih pitanja Vlada je imenovala punomoćnike koji u ime osnivača vrše ovlašćenja Skupštine JP „Međunarodni aerodrom Tuzla” i Skupštine JP Radio-televizija Tuzlanskog kantona. Također, privremeno je imenovan Upravni odbor JU Narodna i univerzitetska biblioteka „Derviš Sušić“ Tuzla, razriješen je i imenovan dugi član Školskog odbora JU Gimnazija „Ismet Mujezinović“ Tuzla, te data saglasnost na Odluku Upravnog odbora JU Direkcija regionalnih cesta TK, za prijevremeno razrješenje direktora ove javne ustanove.


DUBOKA KOLUBARA ZA ZLATIBOR\nKošarkaši Zlatibora izgubili su od Kolubare rezultatom 97:90 u 26. kolu Košarkaške lige Srbije na gostovanju. Peti vezani poraz u domaćem prvenstvu Čajetinci su doživeli zbog slabe igre i grešaka u poslednjoj četvrtini kada su domaćinu dozvolili da napravi preokret.\nTim iz Lazarevca je došao do važnog trijumfa u borbi za opstanak u prvom meču od 21. februara, dok je ekipa Strajina Nedovića sada na skoru 16/10 sa dve utakmice više od Novog Pazara (15/9).\nZa Zlatibor je nedovoljno bilo po 22 poena Dušana Kutlešića i Petra Vorkapića, i poen manje Dragoslava Papića, jer dobar napadački učinak nije mogao da nadomesti slabu odbranu u poslednjoj četvrtini kada je primljeno 36 poena.\nSlična su događanja viđena u trećem periodu, kada su uporni Lazarevčani nalazili napadačka rešenja da održavaju priključak Domaći počinju odlučujući period preokretom izvršenim za oko 70 sekundi i polako su dolazili do prednosti veće od dva poseda. Kolubara je koristila svoja najjača oružja i nije dozvolila Zlatiboru da uvede meč u neizvesnu završnicu.\nKolubara – Zlatibor 97:90 (21:23, 20:21, 20:21, 36:25)\nDvorana: SRC Kolubara, sudije: Juras, Matić, Živković.\nKolubara: Fore 1, Šparović 7, S. Sinđelić, Vuletić 1o (6sk, 6as), Kalil 12, Vitković 14, Simić 39 (8as), Gašić 12, V. Sinđelić, Đorđević, Ćojbašić 2, Plavša.\nZlatibor: Čabrilo 2, Kutlešić 22, Marjanović 7, Joksimović, Mitrović 6, Jeftić 3, Riznić 2, Vorkapić 22, Papić 21, Mekoj 5 (5sk), Stanojević 3, Pavlović.


Beta | 01. jul 2019.\nStigla su tri predloga za novog Poverenika, a Odbor bi trebalo da obavi razgovor sa predloženim kandidatima.\nVladajuća Srpska napredna stranka predložila je za Poverenika v.d. predsednika Prekršajnog suda u Beogradu Milana Marinovića.\nNjihov koalicioni partner, poslanički klub Pokret socijalista – Narodna seljačka stranka – Ujedinjena seljačka stranka, kandidovao je Bojana Milosavljevića, advokata iz Velikog Gradišta.\nIza kandidature Nevene Ružić, zaposlene u službi Poverenika za informacije od javnog značaja, stali su Demokratske stranka, Stranka moderne Srbije i Socijaldemokratske stranka – Narodna stranka. Nju je podržalo i oko sedamdeset nevladinih organizacija.\nPoverenika bira Narodna skupština, prethodnom Povereniku Rodoljubu Šabiću istekao je mandat pre pola godine ali je tek pre nekoliko dana pokrenuta inicijative za izbor novog, a stranke su imale nedelju dana da predlože kandidate.\n← „Budućnost Srbije je tempirana bomba“ (VIDEO)\nKoliver: Asanžu ne bi trebalo suditi u SAD, Snouden je heroj →


Bregu: Brži razvoj regiona uz jedinstvneno tržište\nTanjug 8. novembra 2019. 16:39\nŽENEVA – Savet za regionalnu saradnju (RČ) i Svetski ekonomski forum potpisali su danas u Ženevi, na marginama sastanka lidera Zapadnog Balkana, Memorandum o razumevanju u cilju povećanja konkurentnosti i podsticaja invacija u regionu, a generalna sekretarka RČ Majlinda Bregu poručila da brži ekonomski razvoj Zapadnog Balkana leži u stvaranju jedinstvenog tržišta.\n„Dok Zapadni Balkan čeka na jasniju sliku proširenja Evropske unije treba da pojačamo saradnju šest ekonomija regiona. Svi treba dobro da razumemo šta se dešava sa procesima saradnje u regionu, jer će zabuna u tom pogledu izazvati dodatano prelivanje na regionalnu saradnju,“ rekla je Bregu, a sapštio RČ.\nAko prekogranična koordinacija u regionu dostigne evropski prosek, Zapadni Balkan bi, rekla je ona, na godišnoj osnovi uštedeo 800 miliona evra ili oko 1 posto BDP-a regiona.\nBregu je dodala da funkcionalan regionalni ekonomski prostor pomaže ekonomijama da budu mnogo konkurentnije, ukazujući da se inovacije brže šire na ujedinjenom tržištu, a Zapadni Balkan je, kako kaže, tržište od 18 miliona ljudi.\n„Upravo je zato sklapanje partnerstva sa Svetskim ekonomskim forumom toliko važno, to je dodatni korak ka podsticanju regionalnog ekonomskog prostora,“ dodala je Bregu.\nBregu je ocenila i da regionalna integracija ne može napredovati bez evropske integracije, te navela da će izazovi koji su pred regionom zato biti čak i veći\nInače, u sklopu saradnje sa Svetskim ekonomskim forumom predviđeno je iskorišćavanje ekonomskog potencijala regiona i ubrzavanje ekonomskog napretka, podsticanje javno-privatnog partnerstva i odgovarajućih reformi u cilju unapređenja inovacijskog ekosistema i konkurentnosti regiona.


SAD: Najveći trgovinski deficit od 2012. godine - 07.03.2017, Sputnik Srbija\nSAD: Najveći trgovinski deficit od 2012. godine\nTrgovinski deficit SAD je u januaru porastao je na najveći mesečni nivo za gotovo pet godina, saopštilo je danas Ministarstvo trgovine SAD. 07.03.2017, Sputnik Srbija\nTrgovinski deficit SAD je u januaru porastao je na najveći mesečni nivo za gotovo pet godina, saopštilo je danas Ministarstvo trgovine SAD.\nTrgovinski deficit je porastao na 48,5 milijardi dolara, što je za 4,2 milijarde dolara više u odnosu na decembar i najveći deficit od marta 2012. godine, navodi se u saopštenju, a prenosi agencija Frans pres.\nTakav deficit je delimično posledica mesečnog pada izvoza civilnih aviona i motora u vrednosti od 1,2 milijarde dolara.\nU odnosu na januar prošle godine, trgovinski manjak je veći za 12 odsto, pri čemu je rast uvoza od 8,3 odsto premašio rast izvoza od 7,4 odsto.\nDeficit u trgovini robom sa Kinom porastao je za 13 odsto u odnosu na nivo iz decembra, a takođe je zabeleženo povećanje deficita u trgovini sa Meksikom i Saudijskom Arabijom.


Beta | 07. jun 2018.\nInformer, jedan od listova sa najvećim tiražom, tokom 2017. je na 302 naslovne strane objavio čak 362 lažne vesti. To su utvrdili istraživači Novosadske novinarske škole, koji su osnovali sajt “Fakenews”, kako bi podstakli borbu protiv propagande i dezinformacija u javnoj sferi.\nAnaliza lažnih vesti pokazuje da ih najčešće prenose tabloidni mediji. Međutim, autori nedavno pokrenutog sajta “Raskrinkavanje” utvrdili su da i javni servisi RTS i RTV objavljuju lažne vesti zbog čega se, zajedno sa listom Kurir i agencijom Tanjug, nalaze na njihovoj crvenoj listi medija.\n“Postoje mediji koji su dokazano više puta bili produžena ruka države, služili su kao nekakva propagandna mašinerija, uopšte nisu bezazleni, naivni i nevini, tako da ih ne bih abolirala od bilo kakve odgovornosti i uvek bih išla sa tom pretpostavkom da oni vrlo dobro znaju šta rade”, upozorila je Marija Vučić, novinarka sajta “Raskrinkavanje”.\nDa bi se neki mediji našao na crvenoj listi “Raskrinkavanja”, dovoljno je da je objavio bar jednu lažnu vest u poslednja dva meseca. Informacija koja je javne servise stavila na tu listu bilo je prenošenje izmišljene Tanjugove vesti. Agencija je objavila izjavu ministarke građevinarstva, saobraćaja i infrastrukture Zorane Mihajlović pre nego što je ona uopšte stigla na događaj. Marija\n“Postoje lažene vesti koje mogu da utiču na društvene procese, da ugroze nacionalnu bezbednost ili zdravlje, to smo imali prilike da vidimo nedavno u kampanji protiv vakcinisanja dece kada su različite javne ličnosti, astrolozi i drugi laici, oslanjajući se na neproverena istraživanja i vesti, širile informaciju da je vakcinisanje opasno i na taj način ugrozili javno zdravlje u čitavoj Replici Srbiji. To je ono polje na kome se lažne vesti naročito moraju suzbijati jer suizuzetno opasne”, ocenio je istaživač Janjić.\nIzjave i obećanja političara često su udarne vesti, koje većina medija kritički ne ispituje i ne proverava. Građanin u takvim okolnostima obećanja mogu da “provere” tek kada neposredno, na svojoj koži, osete njihove posledice, što je proces koji može da potraje. Već devet godina sajt “Istinomer” ocenjuje istinitost izjava političara, a njihovo prošlogodišnje istraživanje otkrilo je poražavajuću statistiku – od ocenjivanih 140, samo šest izjava bilo je istinito.\nOvogodišnje istraživanje o medijskoj pismenosti u Evropi pokazalo je da su balkanske zemlje najmanje “otporne” na širenje lažnih vesti i da se Srbija našla na 29. mestu od 35 zemalja. Predsednik Nezavisnog društva novinara Vojvodine (NDNV) Nedim Sejdinović podseća da širenje lažnih vesti u Srbiji ne dozvoljavaju Zakon o informisanju i medijima i Kodeks novinara Srbije.\nFakeNews tragač Istinomer Lažne vesti Raskrikavanje\n← Blagojeviću i Bodrožiću nagrada „Staša Marinković“, Zorici Miladinović „Nikola Burzan“\nPašalić: Novinare treba zaštiti i Ustavom →


Uhapšen direktor škole u Bihaću zbog povezanosti sa FETO-om\nDržavljanin Republike Turske Fatih Keskin, direktor Una-Sana koledža u Bihaću povezanog sa terorističkom organizacijom Fetullahci (FETO), danas je uhapšen, prenosi Anadolu Agency (AA).\nKeskin, sa stalnim boravkom u BiH, danas je pozvan u Ministarstvo unutrašnjih poslova USK-a na razgovor, nakon čega je uhapšen te transportovan u Imigracioni centar radi deportacije.\nPolicija USK-a još uvijek se nije oglasila u vezi sa ovim slučajem, ali je advokat Nedim Ademović, koji zastupa neke osobe čije izručenje iz BiH je tražila Turska, potvrdio je da je Keskin uhapšen.\nIstakao je da je uhapšeni Keskin više od 20 godina s porodicom živio u BiH.\nSlužba za poslove sa strancima BiH je u septembru ukinula boravišne dozvole u BiH za četiri turska državljanina čije izruženje traži zvanična Ankara.


Šumadijska vina stalna postavka muzeja u Bordou – The PRESTIGE\nVino 16.12.2016. bordo, francuska, muzej vina, šumadija, vina\nVina domaćih proizvođača okupljenih u Udruženju vinara Šumadije naredne tri godine biće stalna postavka Muzeja vina u Bordou\nBožidar Aleksandrović, predsjednik Udruženja vinara Šumadije, koje okuplja deset vinarija, ističe da je postavka domaćih vina u muzeju u Bordou veliki uspjeh ne samo za Šumadiju već i cijelu Srbiju, jer stoje rame uz rame sa najpoznatijim vinskim regijama u svijetu.\nSaradnja sa PKS pomoći će vinarima Šumadije i drugih regija da se razviju, budu kvalitetni, konkurentni i prepoznatljivi na međunarodnom tržištu, kao i da vinarstvo, vinogradarstvo i vinski turizam budu među vodećim privrednim granama u Srbiji, rekao je Aleksandrović.\nVinari iz Šumadije u okviru posjete Akvitaniji, učestvovali su na dvodnevnom sajmu Vinitek u Bordou, gdje su imali veoma zapažen nastup i veliki broj razgovora sa potencijalnim partnerima iz više zemalja.\nTokom posjete Francuskoj predstavnici Podruma Radovanović, vinarija Aleksandrović i Despotika, Centra vinske kulture, upoznali su se sa najnovijim tehnologijama u oblasti vinogradarstva i proizvodnje vina, kao i dostignućima vinskih regija u sektoru turizma.\nPredstavnici Udruženja vinarija Šumadije i Udruženja maratona vinarija Medoka (AMCM, Association du Marathon des Châteaux du Médoc) razgovarali su o organizaciji vinskog maratona u okviru Festivala šumadijskih vina, po ugledu na Bordo, što bi znatno doprinijelo turističkoj promociji regiona Šumadije i cijele Srbije.\nVinari iz Srbije posjetili su i Chateau Tutiac, Chateau longoa & leoville barton i Chateau Soutard, jedan od najstarijih vinograda Bordoa koji se prostire na 22 hektara sa proizvodnjom 80.000 boca. Ovaj vinograd dobitnik je međunarodne nagrade za vinski turizam „Best of d’or“ i Nacionalne nagrade za vinski turizam.


'Dani Beograda u Moskvi' od 25. do 27. maja - News - Turistički svet\n"Dani Beograda u Moskvi" od 25. do 27. maja\nGrad Beograd predstaviće privredne i turističke potencijale, kao i deo kulturnog nasleđa na manifestaciji "Dani Beorgada u Moskvi", koja se od 25. do 27. maja održava u ruskoj prestonici.\nManifestaciju, čiji je cilj jačanje saradnje dva naroda i dve zemlje zajedno organizuju Beograd i Moskva, a delegaciju glavnog grada Srbije predvodiće gradonačelnik Siniša Mali.\nU okviru kulturnog programa, 26. maja predviđena je poseta Muzeju Nikole Tesle u Kulturnom centru "ZIL" u Moskvi, kao i izložbi fotografija "Beograd u Moskvi". U centru Moskve biće otvoren "Beogradski kutak", u kojem će nastupiti folklorni ansambl "Talija" i dečji kolektiv "Kosovski božuri", a nakon toga sledi filmski festival Emira Kusturice na kojem će moskovskoj publici biti prikazan film "Na mlečnom putu".\nSportski program Dana Beograda, 27. maja obuhvata takmičenja dece i omladine u košarci i tenisu, a u jednom od mečeva snage će odmeriti gradonačelnik Beograda Siniša Mali i ministar u Vladi Moskve Sergej Čeremin.\nZa kraj, u parku Gorki, veliki koncert održaće Goran Bregović. Gradonačelnik Mali rekao je ranije za Tanjug da su Dani Beograda u Moskvi još jedna šansa da se ojačaju veze između Srbije i Rusije. On je podsetio da je Sporazum o saradnji dva grada potpisan pre dve godine, a da smo prošle godine imali "Dane Moskve u Beogradu".\nForum će, kaže, okupiti privrednike iz Beorgada, ali i cele Srbije, kao i moskovske, odnosno ruske privrednike.\n- To radimo zajedno sa Privrednom komorom Srbije, jer želimo da ojačamo trgovinske odnose i privučemo investitore iz Rusije. Želimo da im pokažemo šta sve nudimo - rekao je Mali.\nPromoter drugog dana kulture biće glumac Miloš Biković, dok će naš košarkaški as Miloš Teodosić trećeg dana promovisati sport.\n- Beograd je postao metropola koja može da se meri sa ostalim metropolama u svetu. Sarađujemo sa Pekingom, Minskom, Moskvom, Londonom... Ovo su manifestacije koje znače za promociju grada - rekao je Mali.\nMali je naznačio da će u Beogradu biti održani "Dani Minska" u junu, "Dani Pekinga" u septembru, kao i "Dani Teherana" krajem godine, dok će se 2018. godine Beograd predstaviti u Pekingu.\n- To je saradnja koje ranije nije bilo, to je mogućnost za stvaranje novih poslovnih kontakata, ali i onih u oblasti kulture, sporta i svega što oplemenjuje i obogaćuje saradnju dva grada - zaključio je Mali.


Inicijativu će poslati u nekoliko gradova i opština na čijoj teritoriji se nalaze dvorci koji se mogu obnoviti, predsedniku Vlade Vojvodine, pokrajinskom Sekretarijatu za kulturu i informisanje i gradonačelniku Novog Sada.\nJovelić Višerov kaže da bi jedinstveni muzej vremenom postao značajan na tržištu turističke ponude Vojvodine i razvoja kulturnog turizma.\n- Današnja namena dvoraca je vrlo različita, od turističko – ugostiteljskih objekata, kao što su "Fantast" u Bečeju, Ečka, Sokolac, Kaštel u Srpskoj Crnji, sedišta poljoprivrednih kombinata, Sočica, Hajdučica, Fišerov salaš, Čoka i Stari Lec, do osnovnih i srednjih škola, Veliko Središte, Konak, Temerin i Futog, fabričkih pogona i stanova za porodice radnika na imanjima ili izbeglice, a neki su van funkcije. Nerealno je očekivati da svi budu renovirani i uključeni u turističku ponudu i zato je naš predlog da se jednom od dvoraca koji čeka obnovu izvrši prenamena u Muzej dvoraca – objašnjava Radomir Jovelić Višerov.\nUstanova bi imala stalnu postavku u kojoj bi bili nameštaj, keramičke peći, lusteri, tepisi, tapiserije, keramika, staklo, slike, dvorska muzika, grbovi, plemićka nošnja, posuđe, oružje, nakit. Postojalo bi Odeljenje za konzervaciju i restauraciju, kinoteka, galerijski prostor za povremene izložbe, prodavnica suvenira, kafe i knjižara, klub i organizovale bi se radionice za učenje starih zanata i narodne radinosti, riznica dvorske muzike.\nU Kulturnom forumu i Centru za dvorce smatraju da je zbog velikih ulaganja potrebno udruživanje lokalnih samouprava, nevladinih i tuirističkih oganizacija. Idejnim projektom nije utvrđena vrednost projekta, jer dok se ne utvrdi mesto i dvorac za muzej ne treba ni kalkulisati, ali Višerov poručuje da je realizacija moguća uz pomoć fondova Evropske unije, pokrajinske i republičke vlade i međunarodnih donatora.\n- Muzej dvoraca se ne bi bavio samo prikupljanjem, čuvanjem, obradom, sistematizacijom, prezentacijom i dokumentovanjem umetničko – istorijskog dela, već i promocijom kulturnog turizma. Bio bi otvorena ustanova za muzejsku publiku i etnologe, antropologe i muzeologe i u njemu bi se organizovali stručni i naučni skupovi, predavanja i sastanci stručnih i naučnih društava – kaže Radomir Jovelić Višerov.\nVOJVOĐANIN PRVAK U BRDSKIM TRKAMA Istrčao 122 kilometra po Staroj planini za 17 sati\nDuško Momić (39), kondicioni trener, ide trkom tamo gde neki ne mogu ni peške.\nI podstanari imaju pravo na stanarske parking karte\nNovi Sad - Širenje parking zona, sem papiroloških obaveza koje prolaze stanari ulica gde je počelo da se naplaćuje parkiranje kako bi ostvarili povlastice, dovelo je podstanare u nedoumicu oko toga da li i oni imaju pravo na korišćenje stanarske parking karte.


GRAĐANE UPOZORILI DA SE SUZDRŽE OD KUPOVINE VAKCINA ONLINE: ZDRAVSTVENE VLASTI U BELGIJI TVRDE DA NISU SIGURNE I EFIKASNE | Hayat.ba\nGRAĐANE UPOZORILI DA SE SUZDRŽE OD KUPOVINE VAKCINA ONLINE: ZDRAVSTVENE VLASTI U BELGIJI TVRDE DA NISU SIGURNE I EFIKASNE\nBelgijske zdravstvene vlasti pozivaju stanovnike da se suzdrže od kupovine vakcina protiv COVID-19 putem interneta, u trgovinama ili direktno na ulici od nepoznatih prodavaca.\nSabine Stordeur, koja je kopredsjedavajuća belgijske radne grupe za vakcinaciju, rekla je u utorak na konferenciji za novinare da su te doze vrlo često lažne vakcine koje prvenstveno potiču iz Rusije.\nRekla je da njihova efikasnost i sigurnost nisu odobreni i da se jedina sigurna i efikasna vakcina daje u centrima za vakcinaciju, bolnicama i staračkim domovima, prenosi AP.\nBelgija koristi tri do sada odobrene vakcine protiv koronavirusa u Evropskoj uniji koja uključuju Pfizer/BioNtech, Moderna i AstraZeneca. Više od 370.000 ljudi dobile je vakcine protiv COVID-19 u zemlji sa 11,5 miliona stanovnika.


Šefice kabineta američkih senatora podržale rad CPCD-a | mentoRING program\nGošće su iskazale podršku ovom programu i dodatno naglasile potrebu za daljim povezivanjem i jačanjem žena. Nakon sastanka, gošće su se družile sa TAG grupom, za koje je CPCD organizovao edukaciju o vođenju političkih kampanja.\nTAG grupa okuplja 30 mladih žena iz cijele BiH, koje se obučavaju za kvalitetnu podršku kandidatkinjama na izborima, te za uključenje u politički život BiH. Gošće i članice TAG grupe razmijenile su mišljenja i iskustva u vezi sa izazovima i položaju žena u politici u SAD i u BiH.\nKorisni savjeti i riječi podrške dodatno su motivirali mlade žene da se aktivnije uključe u politički život BiH.\n“Ova posjeta je od izuzetne važnosti za žene koje žele ući u svijet politike. Naš cilj je da žene koje se odluče aktivno uključiti u politički život ubuduće imaju podršku, jer se inače suočavaju samo sa preprekama i izazovima. Nadamo se da će predizborna kampanja ove godine dati dovoljno prostora za predstavljanje kandidatkinja, jer je dokazano da su žene u stanju donijeti promjenu, i samim time, dijelom su rješenja brojnih problema našeg društva”, kazala je direktorica CPCD Aida Daguda.\nZajednički zaključak je da za sve pozitivne promjene treba vremena, istrajnosti, saradnje i solidarnosti, što su žene SAD i BiH već pokazale do sada, a nastavljaju u tom pravcu i dalje.


Lokalni organizatori protesta "1 od 5 miliona" ograđuju se od odluke Beograda - ebart\nLokalni organizatori protesta "1 od 5 miliona" ograđuju se o...\nAUTOR: Beta // AUTOR: FoNet // AUTOR: KoSSev // Foto: N1\nDvojica organizatora prošlogodišnjih protesta "Jedan od pet miliona" na Kosovu ogradila su se od odluke organizatora tih protesta u Beogradu da izađu na predstojeće izbore u Srbiji, preneo je portal KoSSev. Od odluke su se ogradili i organizatori protesta u Kruševcu, Kragujevcu, Kikindi, Novom Sadu, prenose mediji.\nJedan od organizatora protesta na Kosovu Dejan Nedeljković napisao je na Tviteru da se ograđuje od "odluke organizacije sa istim imenom u Beogradu koja je odlučila da izađe na predstojeće izbore u Srbiji" i dodao da "Jedan od pet miliona" s Kosova - bojkotuje izbore, piše Kossev.\nDrugi od tamošnjih organizatora Marko Jakšić napisao je da je saglasan s Nedeljkovićem i da su "ljudi koji su bili 'Jedan od pet miliona' iz Kosovske Mitrovice svakako za bojkot i protiv sulude odluke omladinaca iz prestonice" - Beograda.\nProglas u Kragujevcu\nOrganizacioni odbor građanskog protesta “1 od 5 miliona” u Kragujevcu saopštio je da neće izlaziti na "lažne izbore" i pozvao sugrađane da se u subotu ponovo okupe na protestu.\nNa zvaničnoj Fejsbuk stranici odbora za organizaciju protesta objavljen je proglas upućen "slobodnim građanima Kragujevca", u kome se navodi da je "fašistički režim" uzdrman jednogodišnjim protestima i da na sve načne pokušava da opstane na vlasti.\nU svojoj borbi da opstanu na vlasti, do poslednjeg od nas, više ne biraju sredstva, ističe se u proglasu, uz poruku - "na lažne izbore ne izlazimo".\nSramnu propagandu režima demantovaćemo i ubuduće svake subote, na protestima, jer je naš stav jasan - bojkot, ističe se u proglasu.\nU organizacionom odboru protesta rečeno je da članovi odbora smatraju da bi prekidom protesta izneverili hiljade sugrađana "koji su uložili ogromnu energiju i vreme u borbi protiv režima".\n"1 od 5 miliona" u Kruševcu: Ne pripadamo nikome\n"Niko neće odlučivati na ovakav bezobrazan i bezobziran način u ime svih nas koji smo sebe davali na protestima. To nikakav papir iz APR-a neće promeniti, niti dati legitimitet onima koji su poželeli da budu veći od naše zajedničke borbe, borbe svih nas, svih građana Kruševca i Srbije koji su pod parolom '1od 5 miliona' protestovali više od godinu dana", poručili su aktivisti iz Kruševca.\nOni su pozdravili Kikindu, Novi Sad, Bor, Kragujevac i druge gradove koji su se ogradili od predstavnika udruženja "1 od 5 miliona" iz Beograda.\nUdruženje "Jedan od pet miliona" je saopštilo da će izaći na predstojeće izbore kako bi sprečilo "trojance" da uzmu još jedan mandat.\nOve nedelje obeležiće se godinu dana od kada je u Kosovskoj Mitrovici organizovan prvi protest "Jedan od pet miliona", pod pritiskom i uz tenzije, a povorka je prošla promenjenom i skraćenom trasom uz paljenje sveća na mestu gde je ubijen Oliver Ivanović.


"Predsednik Vuèiæ i predsednik Erdogan su razgovarali i o situaciji u regionu. S tim u vezi, predsednik Vuèiæ je izrazio oèekivanje da æe predsednik Erdogan i Turska nastaviti da pružaju podršku dijalogu Beograda i Prištine, kao jedinom naèinu za rešavanje, za Srbiju, osetljivog pitanja Kosova i Metohije", napominje se u saopštenju.\nKako se istièe: "Predsednik Erdogan je ovom prilikom potvrdio da potpuno podržava dijalog Beograda i Prištine".\nU saopštenju se dodaje da su predsednik Vuèiæ i predsednik Erdogan razgovarali i o situaciji u regionu.\nDvojica zvaniènika su razmotrili i razlièita globalna pitanja, sa uverenjem da æe okolnosti uskoro dozvoliti da se sastanu i nastave svoj sadržajan razgovor.\nPredsednik Vuèiæ je pozvao predsednika Erdogana u posetu Srbiji, što je šef turske države prihvatio i potvrdio da æe da poseti našu zemlju.\nPredsednik Vuèiæ je u razgovoru izrazio saoseæanje zbog žrtava požara koji haraju turskom obalom i, takoðe, izrazio spremnost da naša zemlja, u okviru svojih moguænosti, pomogne u zaustavljanju vatrene stihije, kao i u otklanjanju njenih posledica.\nZahvalivši na prijateljskoj podršci, predsednik Erdogan je, znajuæi da u odmaralištima na tamošnjoj obali boravi mnogo srpskih turista, rekao da turske vlasti èine sve za njihovu bezbednost.\nDvojica državnika su konstatovali da su bilateralni odnosi Srbije i Turske na visokom nivou, posebno njihova ekonomska saradnja, i izrazili nadu da æe ona, uz postojeæe moguænosti, znaèajno napredovati, piše u saopštenju.


Hotel sastavljen od transportnih kontejnera - Novosti - Turistički svet\nHotel sastavljen od transportnih kontejnera\nNovi hotel sa 220 spavaćih soba „Holiday Inn Express“ sastavljen je od delova, tj. čeličnih transportnih kontejnera izgrađenih van samog mesta gradnje. Projekat je Tejlora Čepmena i nalazi se na mančesterskom Trafford City-ju.\nHotel, koji se nalazi pored „EventCity“ u Mančesteru na površini od 1,75 hektara, zajednički je projekat firmi "Topland", "Marick" i "Mill Lane Estates" i prvi je „Holiday Inn Express - Generation 4“ u Velikoj Britaniji koji se gradi korišćenjem modularne konstrukcije.\nModularna gradnja je metoda izgradnje izvan samog gradilišta, gde se veliki delovi zgrade konstruišu kao serija odvojenih modula u kontrolisanom okruženju - obično u fabričkim postrojenjima ili velikim proizvodnim skladišnim prostorima. Pojedinačni moduli se zatim prevoze do mesta gde se uklapaju kako bi se stvorila i kompletirala zgrada.\nSvih 220 soba izgrađene su van lokacije hotela od namenski izrađenih transportnih čeličnih kontejnera. Oni su kompletno opremljeni nameštajem, instalacijama i ostalom opremom, uključujući tepihe, zavese, tapete i prozore u punoj visini.\nPosle dostavljanja ovih kontejnera na samo mesto podizanja hotela, 125 modula je pojedinačno postavljeno na ugrađenu bazu, što znači da je svih 220 soba za goste instalirano u roku od četiri nedelje. Moduli su stigli na lokaciju sredinom novembra 2016. godine i bili su postavljeni do decembra 2016. godine.\nSvaki modul sadržao je dve potpuno opremljene sobe za goste sa svim pratećim instalacijama i osvetljenjem. Sobe su tako orijentisane da se unutar svakog modula ogledaju jedna u drugu preko dela hodnika.\nSpoljni talasasti čelični završni sloj svakog transportnog kontejnera sadrži sloj za kontrolu pare koji omogućava zgradi da postigne vodonepropusnost u kratkom vremenskom periodu. Nakon toga se pristupa spoljnom pokrivanju korišćenjem prefabrikovane obloge i jednoslojnih krovnih sistema.